qundao/data-zh-poetry huggingface dataset:
绝句六首·其六
作者：王跂
朝代：明

烟帷瑟怨九秋虫，霞锦书浓万里鸿。未得振衣千仞上，直须埋照一杯中。
绝句六首·其四
作者：王跂
朝代：明

门延宿鹭藤蹊细，园报高秋栗罅粗。无酒少留醒去客，有箱多贮借来书。
落照
作者：王跂
朝代：明

落照秋风一面晴，白鸥群杂浪花明。云连匡阜常无顶，江到浔阳暂有声。帆席好风归范蠡，烟波新月属袁宏。到家自有清溪钓，不羡沧浪唱濯缨。
薄暮
作者：王跂
朝代：明

献岁南征棹，依依带夕阳。侵春芳草合，入夜碧云长。浦月交珠彩，山风送酒香。幸无迁谪怨，作赋不投湘。
血病后拟寄段季纯
作者：王跂
朝代：明

唾血贪杯老应之，病中恃尔镇危疑。敢言四藏犹堪活，恐对三驺不自持。照水紫薇霞紫处，绕篱黄蝶叶黄时。秋光渐好身将健，涓滴初开欲共谁？
衡州旅舍二首
作者：王跂
朝代：明

行极天南仍卖文，屠沽闹里掩重门。梦过青草连山浪，醉哭苍梧入庙云。归计因人终日误，乡音隔贼几时闻。故园荷叶田田盛，可得霜前制翠裙。兰桡何处等闲开，石鼓旃檀回雁回。秋蚤三湘蜂瘦出，雨余百粤涨肥来。过江远看婵娟竹，扪字闲桃绣蚀苔。就使残生归不得，一茅应傍祝融堆。
衡州旅舍二首·其一
作者：王跂
朝代：明

行极天南仍卖文，屠沽闹里掩重门。梦过青草连山浪，醉哭苍梧入庙云。归计因人终日误，乡音隔贼几时闻。故园荷叶田田盛，可得霜前制翠裙。
衡州旅舍二首·其二
作者：王跂
朝代：明

兰桡何处等闲开，石鼓旃檀回雁回。秋蚤三湘蜂瘦出，雨余百粤涨肥来。过江远看婵娟竹，扪字闲桃绣蚀苔。就使残生归不得，一茅应傍祝融堆。
西成获稻数十斛辄分三子一甥二首
作者：王跂
朝代：明

九龄文弱骄庭宠，三十清狂恃母怜。常谓优游堪卒岁，不知饥冻逼衰年。孤生冯衍陶潜后，譬死男婚女嫁前。从此折铛煨粥外，赤髭白足是前缘。廿载干时十载耕，一朝都罢若游僧。相如箧底消云气，元亮锄头翳月明。畎亩已教羸稚服，瓶罍未免怼妻争。家风似此真堪贺，只少参军五十荆。
西成获稻数十斛辄分三子一甥二首·其一
作者：王跂
朝代：明

九龄文弱骄庭宠，三十清狂恃母怜。常谓优游堪卒岁，不知饥冻逼衰年。孤生冯衍陶潜后，譬死男婚女嫁前。从此折铛煨粥外，赤髭白足是前缘。
西成获稻数十斛辄分三子一甥二首·其二
作者：王跂
朝代：明

廿载干时十载耕，一朝都罢若游僧。相如箧底消云气，元亮锄头翳月明。畎亩已教羸稚服，瓶罍未免怼妻争。家风似此真堪贺，只少参军五十荆。
读从兄南安令崇祯太平曲有感
作者：王跂
朝代：明

洗眼乾坤正，回头日月新。百年垂半日，千载中兴辰。凤下辉堪揽，河清颂好陈。真逢击壤乐，犹欲叩阍申。忆昨衣冠祸，将舒刀锯嗔。风云资腐质，霜露落饕唇。兰狖三宫拟，桐封五等频。倾储窃弓玉，空厩赐麒麟。金虎通严寝，城狐列要津。貔貅符悉绾，鹰隼翅虚振。对簿陈公老，收赀萧傅贫。忠肝涂赤石，义骨莽黄尘。独座生令喜，诸生死效颦。山河青海并，俎豆素王邻。不愧曹嵩假，宁忧王莽真。遣弓安霢业，凭几密丝纶。光夏传家吉，从商及弟亲。三灵呵玺绂，九庙集吟呻。呼吸皇图巩，张弛祖德遵。威弧入手劲，衢酌匠心匀。艾捷三年效，丛收七日神。天恩正稠叠，霆断不逡巡。豕肆然灯腹，翚经衣宝身。剥肤消积甲，按月辇亡珍。一洗宫庭孽，惟余旃厦寅。山龙蠲泽国，简蠹课严宸。花静崆峒昼，云遥雒水春。乙书延伟论，甲第伫勋臣。幽魄含彪炳，明姿出暧堙。望云同梦寐，吟泽破酸辛。饭瓮家家备，酺觞个个醇。黄龙神雀降，丹甑白环臻。斯世皆醰粹，吾兄尚隐沦。西川豪杰士，南国放流人。拔薤威谁匹，吟花语绝伦。偷金逢怨口，酌水别遗民。强项违廷简，冥心惬野莼。声非《五噫》激，文似《九歌》驯。黼黻皇猷烂，丹青帝德纯。如无青史采，定下紫泥询。朴簌终相倚，浮华蚤见甄。飘零伤物役，衰谢困躬畇。锄止公畦棱，行穷墅渎滨。扣舷随泛泛，持翳入蓁蓁。筒洒时牵鲫，竿投夜揭鳞。龟巢知足雨，鸟食卜盈囷。小赋夸乌柿，遐瞻陟白莼。时清襜里隐，主圣务光踆。壤室琴声满，绳枢辙迹湮。因歌太平曲，停酒拭乌巾。
读文信公集二首
作者：王跂
朝代：明

倾厦谁能一木支，科名虽蚤幸权迟。两山雅构方投老，万死余身更出师。罴虎从风奔羽檄，蛟螭挟水逐牙旗。芦花燕子金陵道，长有啼鹃血翅垂。小儒炎午未知公，留虏依稀测此胸。但有残生能震动，非关一死要从容。玉琳未没犹梁历，有鬲虽微系夏宗。欲救虬须那可得，犬羊惕息锁蛟龙。
读文信公集二首·其一
作者：王跂
朝代：明

倾厦谁能一木支，科名虽蚤幸权迟。两山雅构方投老，万死余身更出师。罴虎从风奔羽檄，蛟螭挟水逐牙旗。芦花燕子金陵道，长有啼鹃血翅垂。
读文信公集二首·其二
作者：王跂
朝代：明

小儒炎午未知公，留虏依稀测此胸。但有残生能震动，非关一死要从容。玉琳未没犹梁历，有鬲虽微系夏宗。欲救虬须那可得，犬羊惕息锁蛟龙。
谒张睢阳庙
作者：王跂
朝代：明

并摧逆虏涤函区，郭李全师公一隅。六矢将军宁计面，千金爱妾自捐躯。荒宫雀鼠兵威在，遗貌须髯史传符。自笑经生老无意，只思架上试抽书。
贫贱别
作者：王跂
朝代：明

东郊野水湔云白，万树嘶蝉生暝色。弟兄贫贱易飞分，气怆尊前辞不得。更须质酒送君行，酒尽须还不计程。细说江头歧路错，共眠船底月华明。人生三十行已矣，荣稿存亡本堪拟。一屋同居愧士衡，十年减产知张季。相望行舟一叶飘，孤舟倍觉路迢迢。转喉有意泪相噎，背橹无言魂自销。寂寞归眠对蔓花，对花独醉更咨嗟。寄语莫言为客苦，纵非为客亦无家。
跄风帆
作者：王跂
朝代：明

江阔无忧风色横，跄帆亦得达常程。画屏峰下流觞过，碧玉波中曲尺行。已有烟霞供秀豁，更兼天日借晴明。眼中便是湘阴郭，取得秋醪定九成。
跛乘跛
作者：王跂
朝代：明

长涂骑驴人，行步何坎轲。岂惟驱不进，趷蹶屡欲堕。经过顾语之，自行何不可。策此且乘危，安得足尚裹。其人指足言，畜疾则如我。君知行者蹇，不知蹇者？。吾为笑绝缨，请以小喻大。齐桓中主才，仲父膺衽左。刘禅呆孺子，诸葛延王火。苟能驭骐骥，千里致安坐。君跛无奈何，奈何跛乘跛？
跛乘跛
作者：王跂
朝代：明
体裁：古风

长涂骑驴人，行步何坎轲。岂惟驱不进，趷蹶屡欲堕。经过顾语之，自行何不可。策此且乘危，安得足尚裹。其人指足言，畜疾则如我。君知行者蹇，不知蹇者�。吾为笑绝缨，请以小喻大。齐桓中主才，仲父膺衽左。刘禅呆孺子，诸葛延王火。苟能驭骐骥，千里致安坐。君跛无奈何，奈何跛乘跛？
过蔡一卿故居
作者：王跂
朝代：明

空斋人至鸟飞回，始觉山阳一笛哀。心似去年秋病酒，卧它僧舍未归来。
近感绝句
作者：王跂
朝代：明

开平飞取旧江山，高帝经营必世间。若许轻捐便轻得，古来创业岂云艰。
述古二首（崇祯初年）
作者：王跂
朝代：明

圣功既罢相，宋主疑其愁。以是待大臣，立朝皆身谋。钱公用感叹，拂衣示无求。臣节与君恩，贵有余地留。五刑秦丞相，一表宋齐丘。视景恐不去，乃祈玉烛休。秦法如牛毛，鹿马乃失实。汉弘吞舟网，廉耻触隐慝。御精马窃衔，烛张飞蛾集。人情小开通，纲纪则大立。如何旒纩地，烛暗劳日月。小臣伺腹心，兼恐成妖孽。
述古二首（崇祯初年）·其一
作者：王跂
朝代：明

圣功既罢相，宋主疑其愁。以是待大臣，立朝皆身谋。钱公用感叹，拂衣示无求。臣节与君恩，贵有余地留。五刑秦丞相，一表宋齐丘。视景恐不去，乃祈玉烛休。
述古二首（崇祯初年）·其二
作者：王跂
朝代：明

秦法如牛毛，鹿马乃失实。汉弘吞舟网，廉耻触隐慝。御精马窃衔，烛张飞蛾集。人情小开通，纲纪则大立。如何旒纩地，烛暗劳日月。小臣伺腹心，兼恐成妖孽。
遣怀
作者：王跂
朝代：明

怀旧意忡忡，存亡一梦同。西山饥伴失，南巷醉人空。觅贺船徒返，思恢路不通。莺圆肠转外，蝉细耳鸣中。林莽纷披翠，溪莲寂寞红。烽烟岚色断，荆棘水源穷。散栎社神里，幽篁山鬼宫。涂泥兼草莽，裹饭有谁从。
遣闷
作者：王跂
朝代：明

怀蓐酒仍冻，终年人不来。残灯听暮雨，孤馆见新梅。裹饭谁相问，陈刍我独哀。奈何兼数事，总付掌中杯。
野店
作者：王跂
朝代：明

纵横柯干压茅茨，新霁明阴合绿池。舞燕故来穿瓮牖，啼莺不肯出帷枝。家贫延客常过此，村近扶衰伫倩谁。正恃东邻赊得熟，杖头未必有钱携。
金陵三首
作者：王跂
朝代：明

三辅江山穴出虎，六朝形胜势蟠龙。皇基易绍因迁鼎，家痛难忘异举烽。夜半谁知越州驾，平明自失景阳钟。白头挥日惭无力，西望酣歌泪湿胸。旧客疲驴瀍涧阴，桥山春树独行吟。翠微寒日熊罴肃，紫昊晴烟松柏深。共看配天修巨典，谁教陆地作平沉。兴亡百变无如此，马赵偏安也笑今。白头充赋为长饥，也幸东周丰镐齐。济上忽传千骑入，襄城已逐七臣迷。雨荒晋阙铜驼没，风撼昭陵铁马嘶。蹭蹬归来惭复笑，脱刳闲尾又涂泥。
金陵三首·其一
作者：王跂
朝代：明

三辅江山穴出虎，六朝形胜势蟠龙。皇基易绍因迁鼎，家痛难忘异举烽。夜半谁知越州驾，平明自失景阳钟。白头挥日惭无力，西望酣歌泪湿胸。
金陵三首·其三
作者：王跂
朝代：明

白头充赋为长饥，也幸东周丰镐齐。济上忽传千骑入，襄城已逐七臣迷。雨荒晋阙铜驼没，风撼昭陵铁马嘶。蹭蹬归来惭复笑，脱刳闲尾又涂泥。
金陵三首·其二
作者：王跂
朝代：明

旧客疲驴瀍涧阴，桥山春树独行吟。翠微寒日熊罴肃，紫昊晴烟松柏深。共看配天修巨典，谁教陆地作平沉。兴亡百变无如此，马赵偏安也笑今。
雨后
作者：王跂
朝代：明

的砾残阳在树头，隔村相唤两呜鸠。虹横复道中天断，雨打江潮带月收。开阖萤灯照凉夜，抑扬虫语闹先秋。浊醪一酌千愁散，露砌风檐自劝酬。
雪中自咏
作者：王跂
朝代：明

破帽遮头趾印涂，寻梅乞酒一狂夫。那堪授简供文赋，已自披蓑人画图。夜牖有书非少日，晓村无迹是吾庐。虚言耳热能消却，其奈瓶罍汁滓枯。
题上林赋后
作者：王跂
朝代：明

秋风天子阿娇时，蜀客风流入梦思。携得远山图谱在，篇终特与写长眉。
风寒
作者：王跂
朝代：明

林战飘风霹雳奔，推云拥雾日西昏。质衣换得行三返，握粟沽来止一尊。吷吷吹窗灯欲灭，蓬蓬冲屋瓦频翻。明朝阴雪晴霜冷，不是高人也闭门。
步月
作者：王路
朝代：明
体裁：七言绝句

万里清光步步旋，凌波顾影为谁妍。柳梅疏处吟秋夜，未必年年个样圆。
白鸥
作者：王路
朝代：明
体裁：七言绝句

翩翩长啸自来身，荆棘如何日与邻。翻羡白鸥无系累，满湖秋水去来频。
玉洞秋云
作者：王辄
朝代：明
体裁：五言排律

山口旋平陆，萦回古洞天。崇阿秋露合，峭壁暮云连。缥缈非人境，氤氲远市廛。琼林珠树鹤，蓬岛玉华仙。石窍鸣天鼓，岩扉响涧泉。水边有瑶草，服食可延年。
虹桥暮雨
作者：王辄
朝代：明
体裁：五言排律

阁道垂虹影，横空百尺长。千峰凝晚翠，片雨拂昏黄。密洒孤帆重，斜侵捲幔凉。人烟空杳霭，戍垒远微茫。飞鸟迷归路，行人暂解装。幽怀无限好，殊胜对斜阳。
龙岫烟霞
作者：王辄
朝代：明
体裁：五言排律

复阁作苍壁，飞藤挂瀑流。烟霞开晓色，禾黍动高秋。鹤绕仙家树，云归释氏楼。磴危穷碧落，地胜即丹丘。卜筑怀招隐，登高赋远游。君看朱绂者，岂为白云留。
前旌操
作者：王达
朝代：明
体裁：古风

飞旌兮影单，白刃兮光寒。兄之去兮路漫漫，弟之心兮悲且酸。天昭昭兮理实难，兄生弟死兮心何安。
后旌操
作者：王达
朝代：明
体裁：古风

血湔湔兮载途。嗟吾弟兮何辜。弟之死兮实为吾。不死兮心愧诸。失亲所爱兮儿罪当诛。
梁溪
作者：王达
朝代：明

微波皱绿回轻风，溪流直与南湖通。人家两岸几兴废，鸥影萧萧夕照中。孤桡欲发临溪口，澹烟寂历明疏柳。水清月落正愁人，钟鸣况是僧归后。芙蓉隔溪千里多，白云满窗生薜萝。橹声咿？剪寒月，去去其如离思何。
精卫操
作者：王达
朝代：明
体裁：古风

海之水兮靡可量。余之怨兮既绵且长。志殊苦兮力日伤。西山木石有时尽，海不枯兮愁不忘。
送人从军
作者：王达
朝代：明

烟浦绿迢迢，离人酒易消。路分京口树，帆度月中潮。夜静闻清柝，风寒试黑貂。汉家方讨虏，好事霍嫖姚。
送时生
作者：王达
朝代：明
体裁：七言律诗

积水遥天万里情，独骑羸马送君行。荒凉故国双亲在，牢落秋风一剑横。江上路侵巫峡树，雁边云绕汉阳城。孤舟别去还相忆，后夜猿啼月正明。
送茶陵刘槐庭
作者：王达
朝代：明
体裁：七言律诗

江云漠漠路茫茫，江上东风逐去航。花落晓堤青草合，雨晴春渚绿蒲香。一声鼓角来边垒，万点群峰接故乡。料得到家应有感，旧栽松柏过人长。
题子昂画
作者：王达
朝代：明
体裁：七言绝句

阙下归来觅钓舟，黄金带重雪盈头。鲤鱼风起芙蓉落，一缕丝悬玉镜秋。
忆秦娥
作者：王达善
朝代：明

愁如缕，谁家落日敲秋杵。敲秋杵，淡烟衰柳，故人何处。别来每恨关山阻，征鸿影落芙蓉渚。芙蓉渚，短蓬孤棹，几声疏雨。
西夏重阳
作者：王逊
朝代：明

作县几时同志苦，投荒万里倍情真。
功名炊黍寻常梦，怪事书空感激人。
击柝徒吟胡地月，屯田也食汉渠春。
艰难薄俗犹多事，漂泊南冠愧此身。
贺兰晴雪
作者：王逊
朝代：明
体裁：七言律诗

贺兰西望矗长空，天界华夷势更雄。岩际云开青益显，峰头寒重白难融。清光绚玉冲虚素，秀色拖岚映夕红。胜概朔方真第一，徘徊把酒兴无穷。
丁卯冬季即事
作者：王逢
朝代：明
体裁：七言律诗

庭树禽翻鸡唱初，缿筒钱罄老饕厨。冰壶不忝元脩菜，箬叶何惭丙穴鱼。一线漫长迷五色，寸阴真足助三余。暖随水雾先春发，寒并冰山与岁除。
七月闻河南平章凶问
作者：王逢
朝代：明
体裁：古风

六月妖星芒角白，几夜徘徊天市侧。寻闻盗杀李上公，穷旅孤臣泪沾臆。当时宽猛制萑泽，安得受降翻受敌。上公忠名垂竹帛，书生奚为费祎惜。东南风动旗黄色，蒲梢天马长依北。
三月十二属予初度时客舍承朱佥枢携僚佐见过
作者：王逢
朝代：明

我生三月之仲丁，长庚辅日当奎星。命居旄头身驿马，薄有抱负多飘零。鹔鹴尝贳金陵酒，蛟龙幸护钱塘？。鲁连海上隐行歌，吴王台前辞下走。清斋庚果廿七种，短疏刘蕡四三首。才名从知造物恶，心脏空梦神人剖。兹辰客舍风雨俱，汤饼尚少囊中蚨。正冠试诵《蓼莪》什，冲泥适来樱笋厨。帐士弹筝玉连琐，庐儿执爨貂襜褕。落花簌簌香扫途，阖座气作思驰驱。箕不以簸斗不？，仰面大笑真吾徒。
三月十二属予初度时客舍承朱佥枢携僚佐见过
作者：王逢
朝代：明
体裁：古风

我生三月之仲丁，长庚辅日当奎星。命居旄头身驿马，薄有抱负多飘零。鹔鹴尝贳金陵酒，蛟龙幸护钱塘�。鲁连海上隐行歌，吴王台前辞下走。清斋庚果廿七种，短疏刘蕡四三首。才名从知造物恶，心脏空梦神人剖。兹辰客舍风雨俱，汤饼尚少囊中蚨。正冠试诵《蓼莪》什，冲泥适来樱笋厨。帐士弹筝玉连琐，庐儿执爨貂襜褕。落花簌簌香扫途，阖座气作思驰驱。箕不以簸斗不�，仰面大笑真吾徒。
三贞篇寄纳麟哈刺参政幕下僚友
作者：王逢
朝代：明
体裁：古风

梧西女陈氏，颜色绝胜玉。阿耶灯窗下，古传常暗读。义须嫁官人，麻枲心所足。兵麾忽东指，烽火蔓平陆。鱼鳖遭颠连，鸡狗同迫逐。猰貐哆其口，反噬机上肉。母子泣相誓，宁死不汝辱。春辉黯门楣，寒日照鬼录。皇天实鉴临，家庙为惨肃。髽妇亦在难，自判受命独。臂血溅贼衽，贼叹为敛缩。差差白刃间，伟节惊耳目。荒野云雪暮，缅想会深竹。水流风悲鸣，星迸万羽镞。回首陷没地，何限委沟渎。大参行当来，恤典具简椟。前湖百世祀，明妆俨车服。从以双素鸾，配享畴敢黩。孤蓬任漂转，馀齿寄草木。倡兹三贞篇，庶用矫浮俗。
丙申八月纪事时自乡里入吴还华馆遂卜隐鸿山
作者：王逢
朝代：明
体裁：五言律诗

寸舌解重围，长歌振短衣。不成巢父去，空似鲁连归。蔡港沙田薄，黄山宰木稀。伯鸾吾所慕，梅李况鱼肥。
义僧行
作者：王逢
朝代：明
体裁：古风

世降道沦丧，盛事罕见之。我歌义僧行，蕲取国士知。僧臻生夏浦，俗号徐大师。勇敢重意气，赤手可猎麋。张忠郭解流，任侠不计赀。臻愿出门下，致死誓不移。盗寻寇马洲，鱼肉乎蒸黎。元戎坚营壁，大姓深沟池。壮哉张父子，分率脱项儿。父擒子死难，家不得敛尸。臻闻切齿恨，恨死不同时。夜即操斧刀，奋身斫籓篱。径入牛宫内，斧断张絷维。手杀盗六人，力挽间道归。妻孥拜堂下，金币谢所私。上公赐巾裳，欲以好爵縻。幡然掉臂辞，还山弄摩尼。方今国步艰，中外罹疮痍。铜虎尽悬绶，铁马谁搴旗。嗟尔匹夫臻，足张三军威。何不食君禄，为君靖淮夷。收名鲁仲连，千载为等期。天秋黄叶脱，日暮玄云驰。歌诗节鼓吹，用壮吾熊罴。
义邓
作者：王逢
朝代：明
体裁：古风

吾乡有邓添，千里负主骨。晨夜窜草间，宛转时虏窟。胼胝苦何辞，性命间一发。日车昏荡祲，虹晕或抱月。魂气相冲搪，鸟兽亦獝狘。经过百战地，青春暗消歇。深幸主有灵，全生及城阙。主母悲喜集，流泪心激越。主妾事他人，空庭自花发。主昔为龙蛇，公论不可没。但感衣食恩，疏戚均赏罚。在家为义奴，在军为义卒。庶几衔土乌，尚愧击蛇鹘。凄凄荐霜露，晰晰上参伐。不见秦舞阳，悲风动天钺。
乙丑秋书
作者：王逢
朝代：明
体裁：五言律诗

腰痛非干米，眵昏渐废书。静知天运密，老与堠程疏。绿吉黄甘外，红鲜白小初。儿归共贫乐，容易岁云除。
乙未八月避地前湖三首
作者：王逢
朝代：明

两地初雠杀，全家屡死生。守臣无大过，雄长自相争。魑魅阚当屋，鸺鹠啼过城。前湖落木外，排难愧齐卿。借地安樵爨，秋烟满桂丛。祸因贫贱少，诗到乱离工。有妹音徽隔，诸儿起卧同。数畦乌口稻，满待熟天风。竹底秋光薄，墙根朝日暄。稍通邻曲好，深荷野人恩。细雨菰生米，新霜芋长孙。加餐向茅屋，醒眼看乾坤。
乙未八月避地前湖三首·其一
作者：王逢
朝代：明
体裁：五言律诗

两地初雠杀，全家屡死生。守臣无大过，雄长自相争。魑魅阚当屋，鸺鹠啼过城。前湖落木外，排难愧齐卿。
乙未八月避地前湖三首·其三
作者：王逢
朝代：明
体裁：五言律诗

竹底秋光薄，墙根朝日暄。稍通邻曲好，深荷野人恩。细雨菰生米，新霜芋长孙。加餐向茅屋，醒眼看乾坤。
乙未八月避地前湖三首·其二
作者：王逢
朝代：明
体裁：五言律诗

借地安樵爨，秋烟满桂丛。祸因贫贱少，诗到乱离工。有妹音徽隔，诸儿起卧同。数畦乌口稻，满待熟天风。
书无题后凡三首偶感燕太子丹事
作者：王逢
朝代：明

火流南斗紫垣虚，芳草王孙思怆如。淮潦浸天鱼有帛，塞庭连雪雁无书。不同赵朔藏文褓，终异秦婴袒素车。漆女中心漫于邑，杞民西望几踟蹰。塞空霜木抱猿雌，草暗江南罢射麛。秦地旧归燕质子，瀛封曾畀宋孤儿。愁边返照窥墙榻，梦里惊尘丧韘觿。莫谶《白翎》终曲语，蛟龙云雨发无时。几年薪胆泣孤婴，一夕南风马角生。似见流星离斗分，谬传灵武直咸京。九苞雏凤冲霄翼，三匝慈乌落月情。纵少当时赵云将，卧龙终始汉臣名。
书无题后凡三首偶感燕太子丹事·其一
作者：王逢
朝代：明
体裁：七言律诗

火流南斗紫垣虚，芳草王孙思怆如。淮潦浸天鱼有帛，塞庭连雪雁无书。不同赵朔藏文褓，终异秦婴袒素车。漆女中心漫于邑，杞民西望几踟蹰。
书无题后凡三首偶感燕太子丹事·其三
作者：王逢
朝代：明
体裁：七言律诗

几年薪胆泣孤婴，一夕南风马角生。似见流星离斗分，谬传灵武直咸京。九苞雏凤冲霄翼，三匝慈乌落月情。纵少当时赵云将，卧龙终始汉臣名。
书无题后凡三首偶感燕太子丹事·其二
作者：王逢
朝代：明
体裁：七言律诗

塞空霜木抱猿雌，草暗江南罢射麛。秦地旧归燕质子，瀛封曾畀宋孤儿。愁边返照窥墙榻，梦里惊尘丧韘觿。莫谶《白翎》终曲语，蛟龙云雨发无时。
书西厦时洪武丙寅沿海筑城
作者：王逢
朝代：明
体裁：七言律诗

床头鸱卧久空金，壁上蜗行尚有琴。孺子成名狂阮籍，霸才无主老陈琳。虹霓气冠登莱市，蝙蝠群飞顾陆林。环海烟沙翻万锸，连村霜月抱孤衾。
仙茅坞
作者：王逢
朝代：明
体裁：五言律诗

夜宿仙茅坞，金鳌涌乱山。天风来海外，烟火落人间。白石思同煮，青萝喜独攀。絺衣弄华月，公子亦忘还。
任月山少监职贡图引
作者：王逢
朝代：明
体裁：古风

好风东来快雨俱，夫须亭观《职贡图》。厥酋高鼻深目胡，冠插翟尾服绣襦。革带鞮鞻貂襜褕，左女执盏右执壶。手容恭如下大夫，酋妻髻椎将湛卢。五采杂佩相萦纡，转顾飞虎飞龙旟。锼耳者殿帕首驱，璎珞袒跣两侏儒。一檠木难珊瑚株，一戴玉琢狻猊炉。神獒髬髵状乳貙，复谁牵之鬈发须。最后峨弁饰宝珠，若将入朝谨进趋。秃奚踉蹡亦在途，锦膊骢带汗血驹。尊贵卑贱各尔殊，经营意匠穷锱铢。唐称二阎道元吴，今也少监称京都。少监材抱岂画史，禹迹曾为帝亲理。河伯川后备任使，无支祈氏甘胥靡。大德延祐贞观比，辇陆航海填筐篚。鸟言夷面远能迩，少监临古不无以。赵公商公暨高李，颉颃霄汉嗟已矣？霱云曙开俨斧扆，包茅不入颡谁泚？周编大书王会礼。安得臣臣奉天纪，陋儒作歌歌正始。
会别马颍渔
作者：王逢
朝代：明
体裁：七言律诗

别业归来千里馀，泰山倾盖喜无如。青衫不污新丰酒，白发终乘下泽车。地入东南空驿骑，雪消齐鲁足淮鱼。彼行此住情俱得，尚约鸡肥落木初。
僧莲松桧图歌书遂昌山人郑明德序后
作者：王逢
朝代：明
体裁：古风

莲公画称东吴精，草蔓花房未尝写。森张意象亭毒表，辄有神人助挥洒。常州貌得剑井松，剑气曣温相郁葱。膏流节离祸幸免，至今颜色青于铜。孔庙之桧尤硉矹，地媪所守龙所窟。栾柯落阴根走石，疑是忠臣旧埋骨。松兮桧兮岂偶然，陵霜轹雪兵燹年。箭痕刀瘢尽皲裂，用命欲拄将崩天。王姚凭城亲被坚，身歼城破百代传。无人上请配张许，日夜二物风雷缠。郑君古君子，此文此画良有以。我题短章非斗靡，用吊忠魂附遗史。吁嗟烈士长已矣。
冥鸿亭偶题二首时岁戊戌
作者：王逢
朝代：明

春阴过却几番风，野店山樱雾雨中。新水绿塘鹅并浴，嫩寒茅阁燕微通。大儿稍熟春秋例，幼女欢趋组绣功。四十今年浑意足，酒炊香满巷西东。一家无事乐清宁，寄目冥鸿野外亭。江水未分南北限，月明常后毕箕星。子生猫栎垂垂赤，蔓长鸦藤故故青。天意物情应有在，且须料理相牛经。
冥鸿亭偶题二首时岁戊戌·其一
作者：王逢
朝代：明
体裁：七言律诗

春阴过却几番风，野店山樱雾雨中。新水绿塘鹅并浴，嫩寒茅阁燕微通。大儿稍熟春秋例，幼女欢趋组绣功。四十今年浑意足，酒炊香满巷西东。
冥鸿亭偶题二首时岁戊戌·其二
作者：王逢
朝代：明
体裁：七言律诗

一家无事乐清宁，寄目冥鸿野外亭。江水未分南北限，月明常后毕箕星。子生猫栎垂垂赤，蔓长鸦藤故故青。天意物情应有在，且须料理相牛经。
刘夫人
作者：王逢
朝代：明
体裁：古风

刘夫人，至正太尉吴王嫔。笄珈车服置弗御，澹烟常锁双眉春。中州援疆敌在目，叔贵日骄疆日蹙。背城借一王本心，狐埋狐搰将军欲。夫人勇决烈女义，百口楼居亲举燧。片时阴惨万古生，月明风清佩音至。君不见男儿成败古有之，孰以楚霸轻虞姬。苏民安得夫人祠，乌栖白凫庶少衰。
十二月廿二日为重阳王真人诞辰是日立春在淞江长春道院瞻拜真人及七真像敬题薛一山丹房
作者：王逢
朝代：明
体裁：七言律诗

寒尽东风破晓阴，真人遗像俨如临。山中霞熟千年酝，海上莲开七朵金。朔地兴王资化力，钧天朝帝动仙音。私忻泉石膏肓久，终日凝神紫气深。
危脑帽歌读五代前蜀史有感而作
作者：王逢
朝代：明
体裁：古风

白兜罗，青衲襫，金鸦翠翎七宝饰。圆方反正无定式，国人戴之天下惜。后宫如花醉妆美，君王无心冠带理。大木昼拔贪狼风，犹汎楼船济江水。承平礼乐亦草草，岂但当时帽危脑。可怜来者忘丧元，红缨末乱如云扰。君不见玉帛万国先王朝，会弁如星丽九霄。凤凰麒麟在郊棷，夔龙前殿奏箫韶。
古从军行七首
作者：王逢
朝代：明

少年快恩仇，辞家建边勋。手中弄铣鋧，目空万马群。转壁入不毛，水咽山留云。槥还亲抚哭，悔识李将军。义结豪侠场，日趋燕赵风。攻城数掠地，帝赉主将功。玉带十球马，金镝双解弓。弓马分赐谁，赤脉干绿瞳。大旗萧萧寒，长槊列万夫。令下簸逻鸣，铁骑分四驱。尘黄日黑惨，相视人色无。锋交血溅野，首将方援枹。白月流银河，三五星芒寒。牛马卧草上，帐幕罗云端。镦鼓舂容鸣，众飨独鲜欢。群虏在吾目，九地攒吾肝。彼虏或有人，我师岂无名。上计贵伐谋，掩袭非示征。草塞狼反顾，一水西流声。寇恂斩皇甫，余子乌足程。郤縠敦诗书，祭遵事雅歌。非才衒空名，覆败诚不多。小范真吾师，匹马双导戈。笑拥兵十万，夜下白鹿坡。大钧播万物，无言自功成。郦生掉寸舌，不智遭鼎烹。非熊为王师，饭牛惭客卿。辕门鼓角动，整驾河汉横。
古从军行七首·其一
作者：王逢
朝代：明
体裁：古风

少年快恩仇，辞家建边勋。手中弄铣鋧，目空万马群。转壁入不毛，水咽山留云。槥还亲抚哭，悔识李将军。
古从军行七首·其七
作者：王逢
朝代：明
体裁：古风

大钧播万物，无言自功成。郦生掉寸舌，不智遭鼎烹。非熊为王师，饭牛惭客卿。辕门鼓角动，整驾河汉横。
古从军行七首·其三
作者：王逢
朝代：明
体裁：古风

大旗萧萧寒，长槊列万夫。令下簸逻鸣，铁骑分四驱。尘黄日黑惨，相视人色无。锋交血溅野，首将方援枹。
古从军行七首·其二
作者：王逢
朝代：明
体裁：古风

义结豪侠场，日趋燕赵风。攻城数掠地，帝赉主将功。玉带十球马，金镝双解弓。弓马分赐谁，赤脉干绿瞳。
古从军行七首·其五
作者：王逢
朝代：明
体裁：古风

彼虏或有人，我师岂无名。上计贵伐谋，掩袭非示征。草塞狼反顾，一水西流声。寇恂斩皇甫，余子乌足程。
古从军行七首·其六
作者：王逢
朝代：明
体裁：古风

郤縠敦诗书，祭遵事雅歌。非才衒空名，覆败诚不多。小范真吾师，匹马双导戈。笑拥兵十万，夜下白鹿坡。
古从军行七首·其四
作者：王逢
朝代：明
体裁：诗

白月流银河，三五星芒寒。牛马卧草上，帐幕罗云端。镦鼓舂容鸣，众飨独鲜欢。群虏在吾目，九地攒吾肝。
古宫怨二首
作者：王逢
朝代：明

万年枝上月团团，一色珠衣立露寒。独有君王遥认得，扇开双尾簇红鸾。误报迎銮出禁宫，阶前草是雁来红。玉颜岂就秋枯落，万一和亲在选中。
古宫怨二首·其一
作者：王逢
朝代：明
体裁：七言绝句

万年枝上月团团，一色珠衣立露寒。独有君王遥认得，扇开双尾簇红鸾。
古宫怨二首·其二
作者：王逢
朝代：明
体裁：七言绝句

误报迎銮出禁宫，阶前草是雁来红。玉颜岂就秋枯落，万一和亲在选中。
句
作者：王逢
朝代：明
体裁：句

地荒存菊本，人老发梅花。红芳飞血尽，黄蝶上衣来。犬眠牛斗地，鲲跃凤凰池。乾坤人鲊瓮，岁月鬼门关。雪落蘋花尽，青浮山影来。帘卷东风燕子还。天清月浸淡梨花。草霜鹰始击。
史骡儿
作者：王逢
朝代：明
体裁：古风

虎帖耳，豹俯首，青天白日雷电走。尚食黄羊光禄酒，史骡曲曲春风手。萧王马蹴滹沱冰，亚父玉碎鸿门斗，凤凰铩翮蚌珠剖。赵女舍瑟，秦娥罢缶。饮中八仙方下来，御沟溅赤花飞柳。君不见龙生逆鳞海岳寒，呜呼史骡乃敢干。和州孤臣说旧语，梨园弟子更新谱。
叹病驼
作者：王逢
朝代：明
体裁：古风

狂夫东游乘白骡，道路适遇病橐驼。紫毛无复好容色，肉鞍尚耸双坡陀。南人从来不梦此，私怪目击临干戈。泉渠元自控蕃落，天苑毕竟连银河。吴郊楚甸水草浅，任重却欲千斤过。青袍朝士为起立，茜帽番僧时抚摩。热风吹尘鼻出火，积雨成潦疮生窠。牛虻狗虱苦嘬血，末由驱除知奈何！频年出师数百万，熊罴狮豹相奔波。岂期独后死沟壑，馀光所及良已多。老奚首帕短裤靴，手持鞭策涕泗沱。忆昔滦京避暑日，气骨礧峞从銮和。沈沈金瓮夹挏马，袅袅锦带悬灵鼍。服劳辇下藉鬋刷，屈迹泽畔甘蹉跎。畴能推广爱乌义，没齿仰饲公田禾。
合淝束遂庵学正为画君山酹月图长歌奉谢
作者：王逢
朝代：明
体裁：古风

忆携蓉城霞，醉赏君山雪。兴酣俯崖面，三酹大江月。灵奇秘怪不可说，回首十年尘土热。束卿想像作此图，如见当时眼为豁。是山杰立气皓鲜，四八宾从咸华颠。银涛丝萦料角海，玉台镜露峨眉烟。槎枒乱树拔虎窟，撇捩小艇吞龙渊。樵子罢斧僧罢磬，木瓢一个沧茫前。君不见江山元与天地辟，有月无人景虚掷。昆岷东来几万里，衣冠云散三千客。三千客后世屡易，晓事仅有罗春伯。龟趺椔翳鬼照火，鳌背苍凉兽交迹。君不见采石紫绮裘，赤壁洞箫歌。乐者信旷达，龌龊将如何？岁云暮矣双鬓皤，梦恍茅屋牵青萝。广寒白兔下相杵，贝阙鲛女趋鸣梭。卿闻大叫当就隐，指日莫问鲁阳戈。
同谊书记游查山留题净无馀西南林壑
作者：王逢
朝代：明
体裁：七言律诗

地涌丛林小翠屏，海吞孤嶂半螺青。岩扉老衲忘人我，石甃神丹护甲丁。吴甸土寒黄耳魄，秦山草歇白蛇腥。放歌适在风埃表，幢节浮空若下听。
后无题五首
作者：王逢
朝代：明

一国三公狐貉衣，四郊多垒鸟蛇围。天街不辨玄黄马，宫漏稀传日月闱。嵇绍可能留溅血，谢玄那及总戎机。祇应大驾惩西楚，弗对虞歌北渡归。吐蕃回纥使何如，冯翊扶风守太疏。范蠡不辞句践难，乐生何忍惠王书。银河珠斗低沙幕，乳酒黄羊减拂庐。北陆渐寒冰雪早，六龙好扈五云车。回首昆崙五色天，疏风落日重佪儃。驾骖八骏非忘镐，台置千金旧慕燕。地限上林云过雁，雪封西岭树啼鹃。远惭行在周庐士，横草无功日晏眠。险塞居庸未易劘，望乡台上望乡多。君心不隔丹墀草，祖誓无忘黑水河。前后炎刘中运歇，东西元魏百年过。愁来莫较兴衰理，只在当时德若何？黄河清浅海尘扬，陕月关云气惨苍。宁复明珠专甓社，尚论玉兔踞金床。衣冠并入梁园宴，简册潜回孔壁光。私幸老归忘世事，梧桐朝影对溪堂。
后无题五首·其一
作者：王逢
朝代：明
体裁：七言律诗

一国三公狐貉衣，四郊多垒鸟蛇围。天街不辨玄黄马，宫漏稀传日月闱。嵇绍可能留溅血，谢玄那及总戎机。祇应大驾惩西楚，弗对虞歌北渡归。
后无题五首·其三
作者：王逢
朝代：明
体裁：七言律诗

回首昆崙五色天，疏风落日重佪儃。驾骖八骏非忘镐，台置千金旧慕燕。地限上林云过雁，雪封西岭树啼鹃。远惭行在周庐士，横草无功日晏眠。
后无题五首·其二
作者：王逢
朝代：明
体裁：七言律诗

吐蕃回纥使何如，冯翊扶风守太疏。范蠡不辞句践难，乐生何忍惠王书。银河珠斗低沙幕，乳酒黄羊减拂庐。北陆渐寒冰雪早，六龙好扈五云车。
后无题五首·其五
作者：王逢
朝代：明
体裁：七言律诗

黄河清浅海尘扬，陕月关云气惨苍。宁复明珠专甓社，尚论玉兔踞金床。衣冠并入梁园宴，简册潜回孔壁光。私幸老归忘世事，梧桐朝影对溪堂。
后无题五首·其四
作者：王逢
朝代：明
体裁：七言律诗

险塞居庸未易劘，望乡台上望乡多。君心不隔丹墀草，祖誓无忘黑水河。前后炎刘中运歇，东西元魏百年过。愁来莫较兴衰理，只在当时德若何？
君家柳
作者：王逢
朝代：明
体裁：古风

君家柳，万株一色鹅黄酒。龙鳞波暖袅翠烟，飞花直渡江南天。仓庚立晓燕穿午，薄暮啄木声丁然。腹中树蚀皮齧马，旧阴半减金城下。长条短条属行人，犹有持斤睨之者。秋来大地落叶鸣，心忆阳春泪如泻。
听郑廷美弹琴
作者：王逢
朝代：明
体裁：古风

画阑月照芙蓉霜，博山水暖蔷薇香。石屏石几青黛光，郑乡君子琴中堂。榴裙蕙带辞罗洞，玉佩珠璎脱飞鞚。何处春深云满林，小巢并语梧花凤。君不见湘灵鼓瑟湘江浒，苦竹祠荒愁暮雨。遗音一听增感伤，使我无言重怀古。重怀古，鸡喔喔。明星烂熳东城角，谁家尚奏桑间乐？
和张率性推官小游仙词二首
作者：王逢
朝代：明

西王春宴百娉婷，玉碧桃花满洞扃。自饮一杯璚屑露，东风吹梦不曾醒。云幢烟节紫霞裾，齐御泠风集步虚。若受人间尘一点，长门又属汉相如。
和张率性推官小游仙词二首·其一
作者：王逢
朝代：明
体裁：七言绝句

西王春宴百娉婷，玉碧桃花满洞扃。自饮一杯璚屑露，东风吹梦不曾醒。
和张率性推官小游仙词二首·其二
作者：王逢
朝代：明
体裁：七言绝句

云幢烟节紫霞裾，齐御泠风集步虚。若受人间尘一点，长门又属汉相如。
和张率性经历竹枝词二首
作者：王逢
朝代：明

溪上鹅儿柳色黄，溪边花树妾身长。浮薸可是无情物，采得归来好遗郎。道傍花发野蔷薇，绿刺长条绊客衣。不及沙边水杨柳，叶间开眼望郎归。
和张率性经历竹枝词二首·其一
作者：王逢
朝代：明
体裁：词

溪上鹅儿柳色黄，溪边花树妾身长。浮薸可是无情物，采得归来好遗郎。
和张率性经历竹枝词二首·其二
作者：王逢
朝代：明
体裁：词

道傍花发野蔷薇，绿刺长条绊客衣。不及沙边水杨柳，叶间开眼望郎归。
和惠子及雨中
作者：王逢
朝代：明
体裁：七言绝句

桃花昨夜愁尽发，燕子今春疑不来。雪衣鹦鹉亦可怪，错唤主人非一回。
和戍妇陈闻雁有感
作者：王逢
朝代：明

羁雌见月可怜生，月落江昏过雁声。不特题诗想夫婿，汉家多少玉关情。介胄多年虮虱生，客窗今夜落边声。螭头钗子鸳鸯股，独自挑灯万里情。两地何知死与生，雁来愁听月边声。多应万里孤飞影，只抵长门一片情。江南江北荻花生，妾处君边第一声。何似春风湖上宅，银筝玉柱白头情。
和戍妇陈闻雁有感·其一
作者：王逢
朝代：明
体裁：七言绝句

羁雌见月可怜生，月落江昏过雁声。不特题诗想夫婿，汉家多少玉关情。
和戍妇陈闻雁有感·其三
作者：王逢
朝代：明
体裁：七言绝句

两地何知死与生，雁来愁听月边声。多应万里孤飞影，只抵长门一片情。
和戍妇陈闻雁有感·其二
作者：王逢
朝代：明
体裁：七言绝句

介胄多年虮虱生，客窗今夜落边声。螭头钗子鸳鸯股，独自挑灯万里情。
和戍妇陈闻雁有感·其四
作者：王逢
朝代：明
体裁：七言绝句

江南江北荻花生，妾处君边第一声。何似春风湖上宅，银筝玉柱白头情。
和沈掾中秋月
作者：王逢
朝代：明
体裁：七言律诗

月入高天更漏迟，天香消尽桂花枝。金晶气爽飘风露，银汉波翻动鼓旗。蟋蟀满林罗袖湿，骆驼千帐笛声悲。柴门此夜光如练，喜与休文一咏诗。
哀烈妇费氏词
作者：王逢
朝代：明
体裁：古风

青蘋花白蒲水黄，云日黯惨悲风凉。停舻西向三酬觞，旌旂葆幢来混茫。若有人兮凛如霜，星流电驱谁可望。微言夙习大洞章，功成拔宅居帝乡。鹊河蟾竁肆翱翔，笑援北斗挹酒浆。帝曰钦哉无太康，下为浊世扶纲常。进规退矩礼自防，钗荆裙布即孟光。尊姑养之植德堂，堂阶珠树联瑶芳。明珰苍佩森琳琅，考钟挝鼓乐未央。楚氛遮山拥天狼，飘然归宁父母傍。正坐漆室忧葵伤，官兵寇我加剑铓。昊天不常海变桑，身有溅血无回肠。稽首再拜泪雨滂，辗焉直上骖鸾皇。
唐昭仪李渐荣辞
作者：王逢
朝代：明
体裁：古风

日系包桑地瓜剖，宫闱去尺非唐有。庭春草合车断音，忝备昭仪奉卮酒。御香紫袖纤垂手，载拜载祝南山寿。龙须席转莲炬移，狼角斩天豨突牖。不辞陨命同君后，女三祸前妾忠后。无人为语巢贼奴，莫使儿知环柱走。
喜颜守仁教授留园馆信宿
作者：王逢
朝代：明
体裁：七言律诗

前朝进士过林扃，信宿论心为竦听。云气夜蟠雄剑紫，天光寒入旧毡青。不同嘉树生南国，犹梦鲲鱼化北溟。老我归田有龙具，仅堪供卧读牛经。
园馆杂书二首
作者：王逢
朝代：明

竹树藏山石作门，鱼矼水带洗花痕。莺声又在鸡声外，老不胜官只住村。殊乡春色不曾浓，才力新兼病思慵。一枕清风闻格磔，半瓶香雪浸苁蓉。
园馆杂书二首·其一
作者：王逢
朝代：明
体裁：七言绝句

竹树藏山石作门，鱼矼水带洗花痕。莺声又在鸡声外，老不胜官只住村。
园馆杂书二首·其二
作者：王逢
朝代：明
体裁：七言绝句

殊乡春色不曾浓，才力新兼病思慵。一枕清风闻格磔，半瓶香雪浸苁蓉。
塞上曲五首
作者：王逢
朝代：明

木叶满关河，辕门肃佩珂。将军提剑舞，烈士击壶歌。月黑辉铜兽，风高啸紫驼。不堪城上角，五夜《落梅》多。将令传中阃，交欢浃两军。地形龙虎踞，阵伍鸟蛇分。清野辉燕日，黄河泻岱云。生灵如有赖，绛灌不无文。月照小长安，风生大将坛。虎皮开玉帐，牛耳割铜盘。霸气寒逾肃，军声夜不欢。皇天眷西顾，慎取一泥丸。鞗革带钩膺，联镳猎楚陵。白肥霜后兔，青没海东鹰。千里榛芜辟，三年稆谷登。中郎示閒暇，呼酒出房烝。诸夏皇威立，三边虏气衰。角弓分虎圈，乳酒下龙墀。蜂午歊氛远，鼍更窟宅移。舆图欲尽入，中道勿颁师。
塞上曲五首·其一
作者：王逢
朝代：明
体裁：五言律诗

木叶满关河，辕门肃佩珂。将军提剑舞，烈士击壶歌。月黑辉铜兽，风高啸紫驼。不堪城上角，五夜《落梅》多。
塞上曲五首·其三
作者：王逢
朝代：明
体裁：五言律诗

月照小长安，风生大将坛。虎皮开玉帐，牛耳割铜盘。霸气寒逾肃，军声夜不欢。皇天眷西顾，慎取一泥丸。
塞上曲五首·其二
作者：王逢
朝代：明
体裁：五言律诗

将令传中阃，交欢浃两军。地形龙虎踞，阵伍鸟蛇分。清野辉燕日，黄河泻岱云。生灵如有赖，绛灌不无文。
塞上曲五首·其五
作者：王逢
朝代：明
体裁：五言律诗

诸夏皇威立，三边虏气衰。角弓分虎圈，乳酒下龙墀。蜂午歊氛远，鼍更窟宅移。舆图欲尽入，中道勿颁师。
塞上曲五首·其四
作者：王逢
朝代：明
体裁：五言律诗

鞗革带钩膺，联镳猎楚陵。白肥霜后兔，青没海东鹰。千里榛芜辟，三年稆谷登。中郎示閒暇，呼酒出房烝。
壬辰冬十一月避乱绮山简丘文中贡原父二教授
作者：王逢
朝代：明
体裁：五言律诗

云掩金戈日，风生铁马尘。乱离谁事主？贫贱独为民。鸡犬人烟绝，鼪鼯草木邻。喜闻同舍语，天已厌荆榛。
壮士歌
作者：王逢
朝代：明
体裁：古风

明月皎皎白玉盘，大星煌煌黄金丸。壮士解甲投马鞍，蒺藜草深衣夜寒，剑头饮血何时乾？
复如乾封晚经渔浦
作者：王逢
朝代：明
体裁：古风

穷曛经渔浦，寒水白于练。总总星东出，猎猎风北转。眼中兽蹄过，笛里鱼状变。稍闻刁斗应，渐喜烟火见。谁家长林根，系艇沙渚面。天含潇湘思，山错吴越甸。承平谢忧患，少壮忘羁贱。瓜桥往未遑，云源访殊便。明涉子陵滩，桂酒同一奠。
夜何长三叠寄周参政伯温邬佥院本初
作者：王逢
朝代：明

夜何长，日苦短，夜长复寒日不暖。深林火薄鹖鴠满，尾赪鲂鱼游纂纂。千年古铁紫气缠，赤帝当之白蛇断。中朝老臣双佩苍，忧心郁纡寝息忘。凤凰在笯骥服箱，雪埋石栈冰河梁。夜何长，六龙回辔东扶桑。夜何长，日苦短，夜长复寒日不暖。苍梧九疑云思远，惊鸿乱落夫差苑。汉家骑尉双龙苍，酒酣起舞隘八荒。疾风吹沙百草霜，玉釭朱火青凝光。夜何长，帝车高转天中央。夜何长，日苦短，夜长复寒日不暖。欃枪参旗烛云䍐，树树梅花落羌管。江南布衣双鬓苍，岁阑独立气慨慷。夜冠礼乐制孔良，路迢无由贡明堂。夜何长，启明耿耿天东方。
夜何长三叠寄周参政伯温邬佥院本初·其一
作者：王逢
朝代：明
体裁：古风

夜何长，日苦短，夜长复寒日不暖。深林火薄鹖鴠满，尾赪鲂鱼游纂纂。千年古铁紫气缠，赤帝当之白蛇断。中朝老臣双佩苍，忧心郁纡寝息忘。凤凰在笯骥服箱，雪埋石栈冰河梁。夜何长，六龙回辔东扶桑。
夜何长三叠寄周参政伯温邬佥院本初·其三
作者：王逢
朝代：明
体裁：古风

夜何长，日苦短，夜长复寒日不暖。欃枪参旗烛云䍐，树树梅花落羌管。江南布衣双鬓苍，岁阑独立气慨慷。夜冠礼乐制孔良，路迢无由贡明堂。夜何长，启明耿耿天东方。
夜何长三叠寄周参政伯温邬佥院本初·其二
作者：王逢
朝代：明
体裁：古风

夜何长，日苦短，夜长复寒日不暖。苍梧九疑云思远，惊鸿乱落夫差苑。汉家骑尉双龙苍，酒酣起舞隘八荒。疾风吹沙百草霜，玉釭朱火青凝光。夜何长，帝车高转天中央。
夜坐
作者：王逢
朝代：明
体裁：古风

落日秋气昏，回溪夜喷薄。幽花敧露榭，孤萤陨风阁。冲襟谢烦歊，广簟生离索。瑰履望明河，南天正飞鹊。
夜宴叶氏庄晓登悠然楼作
作者：王逢
朝代：明
体裁：七言律诗

百尺飞楼俯碧湍，六峰秀色绕阑干。杏花落尽东风恶，燕子归来社雨寒。梦里香烟生绣幌，酒酲红蜡腻铜盘。一春乐意朝来好，千里家书席上看。
夜过苍墩江隐居
作者：王逢
朝代：明
体裁：古风

白茅萧萧风色昏，归人自语烟际村。我骑蹇驴童抱樽，记得君家忘却门。径穿竹入背江路，傍是梁朝敬宗墓。月中对鹤吹洞箫，露水琤然落高树。
天门行
作者：王逢
朝代：明
体裁：古风

天门高高俯四极，寸田尺地登版籍。泽梁无禁渔者多，瀚海横戈恣充斥。去年官饟私敚攘，今年私醝官价偿。屠烧县邑诚细事，大将不死鲸鲵乡。烹羊椎牛醉以酒，腰缠白带红帕首。定盟歃血许自新，禦寇征蛮复何有。国家承平岁月久，念汝纷纷迫糊口。羽林坚锐莫汝撄，慎勿轻誇好身手。春风柳黄开阵云，号令始见真将军。
奉寄赵伯器参政尹时中员外五十韵
作者：王逢
朝代：明

诏立淮南省，符张阃外兵。风雷朝焕发，牛斗夜精明。参政材超伟，元僚器老成。武林多树政，禁籞旧蜚英。凤暖文章蔚，鲲秋羽翼横。天池今并奋，嶰管后和鸣。地要尤膏沃，时危必战争。辅车依海岱，衣带限蛮荆。玉叶开王邸，烟花匝子城。万艘盐雪积，千里稻云平。织贝殊珍粲，红楼艳曲萦。并缘胥狡黠，货殖驵骄盈。汝祲初萌起，河流浸妄行。镇绥增屏翰，赞画授权衡。爱稼须除螣，怜牛贵搏虻。式蛙曾霸主，斩马乃书生。青汗三千牍，丹心一寸诚。相臣连万骑，郡邑望双旌。甓社湖移蚌，缲丝井露鲸。里无安堵乐，野有望尘惊。舄卤烟侵燧，孤嫠胆碎钲。五贤迷古辙，六咏歇新赓。瓦砾皆王土，逋逃本尔氓。长驱劳组练，尽扫愧欃枪。喻拟相如檄，降惩白起坑。跋胡狼曷备，毒尾虿难撄。济猛收神略，疏恩涣虏情。伫闻鹿栅下，莫作鬼方征。回鹘卑唐室，天骄挠汉营。乾坤一羽扇，社稷几羊羹。杕杜交加影，芙蓉袅娜茎。超然延爽笏，肃若卫寒更。虑念真如是，功勋孰与京。誓清怀晋逖，虚左慕齐婴。好定龙蟠价，毋登狗盗名。石洪重胤辟，韩愈建封迎。故典何其盛，斯文与有荣。中州襟陕陇，上国掖幽并。麟阁将来绘，鸡坛宿昔盟。刍荛言慎择，葵藿义同倾。契阔商参恨，栖迟？亩耕。小斋馀苜蓿，四境半芜菁。酒忆涓涓缥，鲂炊个个赪。悲歌垂短褐，慷慨眷长缨。亲病常忧惧，身奇鲜弟兄。君公终隐迹，充国燀家声。楚角关山晚，吴陵草树晴。莺知幽谷候，雁识大江程。报政梅全发，封诗月迥清。遥应语何逊，开閤少阴铿。
奉寄赵伯器参政尹时中员外五十韵
作者：王逢
朝代：明
体裁：五言排律

诏立淮南省，符张阃外兵。风雷朝焕发，牛斗夜精明。参政材超伟，元僚器老成。武林多树政，禁籞旧蜚英。凤暖文章蔚，鲲秋羽翼横。天池今并奋，嶰管后和鸣。地要尤膏沃，时危必战争。辅车依海岱，衣带限蛮荆。玉叶开王邸，烟花匝子城。万艘盐雪积，千里稻云平。织贝殊珍粲，红楼艳曲萦。并缘胥狡黠，货殖驵骄盈。汝祲初萌起，河流浸妄行。镇绥增屏翰，赞画授权衡。爱稼须除螣，怜牛贵搏虻。式蛙曾霸主，斩马乃书生。青汗三千牍，丹心一寸诚。相臣连万骑，郡邑望双旌。甓社湖移蚌，缲丝井露鲸。里无安堵乐，野有望尘惊。舄卤烟侵燧，孤嫠胆碎钲。五贤迷古辙，六咏歇新赓。瓦砾皆王土，逋逃本尔氓。长驱劳组练，尽扫愧欃枪。喻拟相如檄，降惩白起坑。跋胡狼曷备，毒尾虿难撄。济猛收神略，疏恩涣虏情。伫闻鹿栅下，莫作鬼方征。回鹘卑唐室，天骄挠汉营。乾坤一羽扇，社稷几羊羹。杕杜交加影，芙蓉袅娜茎。超然延爽笏，肃若卫寒更。虑念真如是，功勋孰与京。誓清怀晋逖，虚左慕齐婴。好定龙蟠价，毋登狗盗名。石洪重胤辟，韩愈建封迎。故典何其盛，斯文与有荣。中州襟陕陇，上国掖幽并。麟阁将来绘，鸡坛宿昔盟。刍荛言慎择，葵藿义同倾。契阔商参恨，栖迟�亩耕。小斋馀苜蓿，四境半芜菁。酒忆涓涓缥，鲂炊个个赪。悲歌垂短褐，慷慨眷长缨。亲病常忧惧，身奇鲜弟兄。君公终隐迹，充国燀家声。楚角关山晚，吴陵草树晴。莺知幽谷候，雁识大江程。报政梅全发，封诗月迥清。遥应语何逊，开閤少阴铿。
奉谢杨山居宣慰寄遗茧纸
作者：王逢
朝代：明
体裁：诗

明公枉珍遗，开缄霜雪色。
自非玉女春，必假天孙织。
剡藤失浮薄，海苔无光泽。
元是秘府藏，亲向御手得。
秋风柿叶馆，笔研久荒寂。
飞来一朵云，列弟厌金碧。
如何上所赐，波及沧浪客。
焚香再封裹，还坐翻太息。
盗发唐昭陵，无复晋墨迹。
顾兹抱贞素，恬阅世代易。
尚怜先代时，龙翰溢邦国。
蚕缫尽输征，鹑结曾不惕。
吾元本恭俭，世祖膺圣德。
羊鞟代白麻，遂尔混区域。
侈用几何年，离乱亦以极。
明星烂河岳，鸡叫扶桑白。
当写大宝箴，直上玉阶侧。
讵敢轻点涴，令人却湔涤。
奉谢杨山居宣慰寄遗茧纸
作者：王逢
朝代：明
体裁：古风

明公枉珍遗，开缄霜雪色。自非玉女春，必假天孙织。剡藤失浮薄，海苔无光泽。元是秘府藏，亲向御手得。秋风柿叶馆，笔研久荒寂。飞来一朵云，列弟厌金碧。如何上所赐，波及沧浪客。焚香再封裹，还坐翻太息。盗发唐昭陵，无复晋墨迹。顾兹抱贞素，恬阅世代易。尚怜先代时，龙翰溢邦国。蚕缲尽输征，鹑结曾不惕。吾元本恭俭，世祖膺圣德。羊鞟代白麻，遂尔混区域。侈用几何年，离乱亦以极。明星烂河岳，鸡叫扶桑白。当写大宝箴，直上玉阶侧。讵敢轻点涴，令人却湔涤。
奉陪杭右丞程礼部以文宇文宪佥子贞鲁县丞道原宴周左丞伯温馆舍时闻河南李平章恢复中原
作者：王逢
朝代：明
体裁：古风

西湖馆舍开新秋，三峰倒影紫翠流。白马彫戈驻逵道，金鱼玉佩罗林丘。二孤五老独神往，八公六逸同天游。时维小康况大比，万乘少纾东南忧。如渑之酒官寺送，风生酒波鳞甲动。荔子浆凝赤露香，鹅肪炙作黄冰冻。歌袖频熏婆律膏，渴羌解奏参差凤。右丞阀阅霄汉逼，诸叟文章台阁重。罘罳骎骎落日凉，菱花蕸叶掩冉光。惊飞先自有乌鹊，寡宿未必无鸳鸯。尧封禹迹烟莽苍，宣发固短忧心长。侧闻汴破济欲下，百姓亦望临淮王。山人厌乱喜莫量，笑整冠带为举觞，醉后不登严武床。
奉陪神保大王宴朱将军第闻弹白翎雀引
作者：王逢
朝代：明
体裁：古风

玄阴亘天雪欲作，将军西第夜张幕。铜盘蜡光红照灼，四坐倾听《白翎雀》。雀生乌桓朔部落，大朴之气元磅礴。地椒野穄极广莫，穹庐离离散驼骆。黄羊芦酒杂湩酪，鹰狗畋猎代耕穫。太王肇基不城郭，青春建櫜宵罢柝。圣泽滂沛蔓绵络，风淳俗庞法度约。乾端坤倪露冲漠，羽毛鳞介并飞跃。庭祠岁飨咽管籥，雄雌和鸣莫我乐。帝皇赫然太阳若，八表晃荡氛尽却。前驱屈卢从繁弱，睢盱嗢咿万状错。遂朝玉帛解组缚，大明宫开夹花萼。文监武卫盛材略，葱珩谷璧映霜锷。五云夔龙奏《韶濩》，九苞凤凰降寥廓。德音威仪匪予度，万姓拭目瞻阿阁。轩辕伶伦两冥寞，八十年来事非昨。獶尘杂乱人道削，咬哇哀淫颂声铄。皇孙让贤执鼓铎，巾幂鹊尾黄金杓。殽烝体荐嚼复嚼，《巴渝》舞队驩回薄。供奉革鞜衣狐貉，银筝载前酒载酌。延秋门深鱼守钥，缑山远度吹笙鹤。淮南昔者鸡舐药，千乘之国弃敝蹻。方今群雄自开拓，拔刃把槊争刺斫。为臣义同葵与藿，将军固合鞭先著。莲壶漏沈薇露涸，枯梢号寒风陨箨。百禽啁噍雹霰霍，冰花乱点真珠箔。箔中呱呱情陡恶，供奉砉尔停弦索。吁嗟《白翎》将焉托，有客泪下甘丘壑。
奉题先世所藏严子陵小像
作者：王逢
朝代：明
体裁：七言律诗

千仞台临七里滩，羊裘鹤发老鱼竿。客星帝座分天象，颍水箕山并晓寒。遂起后尘甘党锢，尚存馀烈愧南冠。桂丛苯莼蘋花薄，怅望高风一羽翰。
奉题执礼和台平章丹山隐玉峰石时寓江阴
作者：王逢
朝代：明
体裁：五言排律

昭代优勋旧，平章谢斗班。堂开新绿野，玉隐小丹山。曣皖文璀错，孚尹气往还。昆丘玄圃畔，台峤赤城间。不假工雕琢，元承帝宠颁。静容宾从仰，明烛鬼神奸。秩礼均恒岱，谦光俯粤蛮。俨持周勃节，秀拥楚巫鬟。树错珊瑚朵，苔封翡翠斑。座裀联绮縠，车毂映朱殷。或跂双么凤，时窥一白鹇。炉香岚勃勃，檐雨瀑潺潺。地缩三鳌岛，天长九虎关。文饶淫玩好，灵运癖跻攀。日月由来绕，风云不暂閒。殷曾求傅说，汉亦聘商颜。金匮盟藏券，青春诏赐环。皇基同永固，国步罢多艰。馆阁题千首，琮璜价百镮。愿移铭盛烈，褒史著人寰。
如梦令·菰村赋赠
作者：王逢
朝代：明
体裁：词

檐耸数株松子。村绕一湾菰米。鸥外迥闻鸡，望望云山烟水。多此。多此。酒进玉盘双鲤。
妇董行
作者：王逢
朝代：明
体裁：古风

北军南军和议时，两垒对立龙鸾旗。群雄棋峙国瓦解，乃与妇董光门楣。星辰错乱风云气，乾坤造就冰雪姿。浑家性命葬鱼腹，一舸涕泪随鸱夷。长眠自足为义鬼，后死只望予孤儿。儿在腹中兵在目，忆夫心头臂消肉。日昼惨惨阴灵啼，夜黑冥冥波浪触。马驼碛远暗尘土，鸡犬村空疏树木。峄山谁收白玉骨，蔡州地陷黄金屋。太尉前归明主化，招抚姑存寡妻宿。羞看人面问消息，强通语笑宽羁束。伯顺见义勇著鞭，锐士协力锋争先。道傍弩伏荆棘底，掌上珠还江海还。将门有后传世世，墓祭无所从年年。湘妃掺袂溯寥廓，汉女结佩穷幽玄。缟衣綦巾共缥缈，文鱼赤鲩长周旋。唇亡未久齿亦丧，独闻其风犹凛然。中原山河想如故，目断几点滕州烟。
宋制置彭大雅玛瑙碗歌周伯温参政徵赋
作者：王逢
朝代：明

淮藩开吴豪侠满，歌钟地属姑苏馆。相儒独为缓颊生，笑出彭公玛瑙碗。血乾智伯髅不腥，黄土瑩错红水精。妖蟆蚀月魄半死，虹光霞气喷且盈，隐若阵偃边将营。彭公彭公古烈士，重庆孤城亦劳止。天忘西顾二十年，亩尽东南数千里。武侯祝文何乃伟，败由宋祚民今祀。太湖底宁鱼米丰，官廨喜与閒门同。酒波碗面动峡影，想见制置师犒飘风中，再酌庶沃磥磊胸。君不见汉家将军五郡封，班氏天与世史功。诗狂昭谏客吴越，存心唐室人怜忠。呜呼尚友吾岂敢，醉墨惨澹云飞鸿。
宋制置彭大雅玛瑙碗歌周伯温参政徵赋
作者：王逢
朝代：明
体裁：古风

淮藩开吴豪侠满，歌钟地属姑苏馆。相儒独为缓颊生，笑出彭公玛瑙碗。血乾智伯髅不腥，黄土莹错红水精。妖蟆蚀月魄半死，虹光霞气喷且盈，隐若阵偃边将营。彭公彭公古烈士，重庆孤城亦劳止。天忘西顾二十年，亩尽东南数千里。武侯祝文何乃伟，败由宋祚民今祀。太湖底宁鱼米丰，官廨喜与閒门同。酒波碗面动峡影，想见制置师犒飘风中，再酌庶沃磥磊胸。君不见汉家将军五郡封，班氏天与世史功。诗狂昭谏客吴越，存心唐室人怜忠。呜呼尚友吾岂敢，醉墨惨澹云飞鸿。
宋婉容王氏辞
作者：王逢
朝代：明
体裁：古风

二宫有警无严跸，贱妾徒为虏雏匹。假如青冢向黄昏，不若金刀照白日。白濡一缕愿随终，烟沙漫漫霜雪容。令人想见旌贞石，气敌双高湖上峰。
客金陵遇有以茂才异等为荐者以病归泊龙湾二首寄丁仲容娄行所二先辈
作者：王逢
朝代：明

柂楼酾酒出金陵，病后衣裳体不胜。风雨满江寒屃赑，庭闱何处发鬅鬙。周璆实下诸侯榻，王式虚蒙博士徵。一曲离歌凝客思，几行疏树隔渔灯。凤凰台上酒如川，醉拟题诗李谪仙。凿齿已成耆旧传，真长空觅孝廉船。十年萤案书连屋，八月龙湾浪拍天。无那病怀兼旅思，白云遥望夕阳边。
客金陵遇有以茂才异等为荐者以病归泊龙湾二首寄丁仲容娄行所二先辈·其一
作者：王逢
朝代：明
体裁：七言律诗

柂楼酾酒出金陵，病后衣裳体不胜。风雨满江寒屃赑，庭闱何处发鬅鬙。周璆实下诸侯榻，王式虚蒙博士徵。一曲离歌凝客思，几行疏树隔渔灯。
客金陵遇有以茂才异等为荐者以病归泊龙湾二首寄丁仲容娄行所二先辈·其二
作者：王逢
朝代：明
体裁：七言律诗

凤凰台上酒如川，醉拟题诗李谪仙。凿齿已成耆旧传，真长空觅孝廉船。十年萤案书连屋，八月龙湾浪拍天。无那病怀兼旅思，白云遥望夕阳边。
宫中行乐词六首
作者：王逢
朝代：明

羽猎罢长杨，宸游入未央。鸾开双画扇，鹤舞百霓裳。玉盏琼花露，金盘紫蔗霜。长门谁闭月，流影在仓琅。望幸影娥池，微吟纨扇词。露盘迎月早，宫漏出花迟。佩杂銮和响，云连雉尾移。君王肯时顾，从爱赵昭仪。明月窥彤管，双星直罽軿。宴分王母乐，诏拟薛涛笺。谷雨亲蚕近，花朝拾翠连。鱼龙曼衍戏，吹进玉阶前。积翠澄波阔，披香暖殿开。天低烽火树，日动蔓金苔。獭髓匀犹湿，羊车过不回。剩陈列女史，万一汉皇来。芍药为离草，鸳鸯是匹禽。君无神女梦，妾有楚王心。日短黄金屋，宵长绿绮琴。相将戒霜露，拜月绣帘阴。金钥鱼司夜，瑶筝雁列春。后庭通绮阁，清路接芳尘。同备三千数，谁辞第一人。君王寿万岁，行乐此时均。
宫中行乐词六首·其一
作者：王逢
朝代：明
体裁：五言律诗

羽猎罢长杨，宸游入未央。鸾开双画扇，鹤舞百霓裳。玉盏琼花露，金盘紫蔗霜。长门谁闭月，流影在仓琅。
宫中行乐词六首·其三
作者：王逢
朝代：明
体裁：五言律诗

明月窥彤管，双星直罽軿。宴分王母乐，诏拟薛涛笺。谷雨亲蚕近，花朝拾翠连。鱼龙曼衍戏，吹进玉阶前。
宫中行乐词六首·其二
作者：王逢
朝代：明
体裁：五言律诗

望幸影娥池，微吟纨扇词。露盘迎月早，宫漏出花迟。佩杂銮和响，云连雉尾移。君王肯时顾，从爱赵昭仪。
宫中行乐词六首·其五
作者：王逢
朝代：明
体裁：五言律诗

芍药为离草，鸳鸯是匹禽。君无神女梦，妾有楚王心。日短黄金屋，宵长绿绮琴。相将戒霜露，拜月绣帘阴。
宫中行乐词六首·其六
作者：王逢
朝代：明
体裁：五言律诗

金钥鱼司夜，瑶筝雁列春。后庭通绮阁，清路接芳尘。同备三千数，谁辞第一人。君王寿万岁，行乐此时均。
宫中行乐词六首·其四
作者：王逢
朝代：明
体裁：五言律诗

积翠澄波阔，披香暖殿开。天低烽火树，日动蔓金苔。獭髓匀犹湿，羊车过不回。剩陈列女史，万一汉皇来。
寄契正字
作者：王逢
朝代：明
体裁：五言排律

君迁正字职，秩视校书郎。太乙藜分焰，铜仙露湛光。鹓班清漏里，鹤驾霱云傍。署转宫花密，沟迂御柳长。芸窗填竹素，蓬观启银铛。鱼豕知讹舛，铅黄属订详。圣王经贯道，家世桂名坊。一气根幽朔，群英萃豫章。比蒙青眼待，益见白眉良。传癖称元凯，文宗得子昂。冠将峨獬廌，豺已避康庄。大器遭斯运，凡材信彼苍。哭亲岚瘴邑，怀友月萝房。病谢台臣荐，书烦驿使将。暖馀牛背日，寒远马蹄霜。野褐方山帽，畦蔬德操桑。策陈怜贾谊，裾曳耻邹阳。任性何孤僻，伤时或慨慷。圜丘虚墠壝，太庙摄烝尝。珥笔谁丹扆，纡金尽玉堂。海涵恩靡极，衮补责宜偿。十样笺霞粲，双壶酒雪香。珠玑新杰作，龙虎古雄疆。好约重觞咏，秦淮夜对床。
寄娄上俞士平提学陆良贵秦文仲二教授
作者：王逢
朝代：明
体裁：七言律诗

朱绂青袍映后先，迩来愁过买臣年。垆头相醵囊须罄，地下谁游剑莫悬。淮浪白滔回鲁日，塞氛黄隔姓刘天。贱名忝在齐民版，为报新芜傍泖田。
寄完哲清卿参政其婿某近卒
作者：王逢
朝代：明
体裁：七言律诗

大参久别况何如，萼绿花开雁又过。卖剑买牛时可得，据鞍上马老无多。鱼随春信登先豆，鸷匿寒形在旧罗。孰料周郎美甥馆，一床鸳绣拆孀娥。
寄崇明秦文仲
作者：王逢
朝代：明
体裁：七言律诗

渺渺三洲东一隅，葺茅先陇混耕夫。道存醴酒曾宾楚，国破干将不去吴。白苎袍成雏养鹤，水晶瓜熟脍行鲈。相望暮景须陶写，可信歌游老伴无。
寄李守道
作者：王逢
朝代：明
体裁：古风

西河有奇士，少负不羁才。酒外嗜八分，席地画青苔。
寄桃浦诸故知即事五首
作者：王逢
朝代：明

素痴得名侯君房，自享大案焦征羌。莫嫌卫旌不举箸，口简授使多严光。世间堪鄙是何物，粪上之英裈中虱。后园石壁倚秋林，醉有髫孙旁执笔。山床折足琴暗徽，种菊不种西山薇。愿从汉士碑有道，梦逢秦鬼歌无衣。閒园不入烟火境，巨浸尽漂桃上梗。老伴惟馀卧陇云，抱晦含光体常静。有章掷还太尉阁，有版不受丞相垣。南朝天子许谢病，窃长木石仪鸾园。平生气节诗千首，才非元亚甘刘后。素闻鲁庙铸金人，晚学程门坐泥偶。双平原里庶全归，他日圹铭辞大手。贵不难得富可嗟，二事亦到园丁家。雷王药吏锦裆绔，野藤络树金银花。园丁横筇坐梧下，窃愧长年释耕者。
寄桃浦诸故知即事五首 其五 身膏草野身土苴，语孙耰锄莫轻把
作者：王逢
朝代：明
体裁：古风

东坡楚颂存虚名，止乌作亭殊有情。枇杷换叶何青青，雪中开花来远馨。多仁多核知尔少，柏树根添郑玄草。慧海禅师识侯景，华容女儿哭刘表。如何太白谪仙人，竟坐夜郎唐绝徼。裁诗寄与多才郎，尘间宠辱要相忘。霸桥吟兴驴背上，月盎冰壶齑味长。
寄桃浦诸故知即事五首·其一
作者：王逢
朝代：明
体裁：古风

素痴得名侯君房，自享大案焦征羌。莫嫌卫旌不举箸，口简授使多严光。世间堪鄙是何物，粪上之英裈中虱。后园石壁倚秋林，醉有髫孙旁执笔。
寄桃浦诸故知即事五首·其三
作者：王逢
朝代：明
体裁：古风

有章掷还太尉阁，有版不受丞相垣。南朝天子许谢病，窃长木石仪鸾园。平生气节诗千首，才非元亚甘刘后。素闻鲁庙铸金人，晚学程门坐泥偶。双平原里庶全归，他日圹铭辞大手。
寄桃浦诸故知即事五首·其二
作者：王逢
朝代：明
体裁：古风

山床折足琴暗徽，种菊不种西山薇。愿从汉士碑有道，梦逢秦鬼歌无衣。閒园不入烟火境，巨浸尽漂桃上梗。老伴惟馀卧陇云，抱晦含光体常静。
寄桃浦诸故知即事五首·其四
作者：王逢
朝代：明
体裁：古风

贵不难得富可嗟，二事亦到园丁家。雷王药吏锦裆绔，野藤络树金银花。园丁横筇坐梧下，窃愧长年释耕者。
寄钱泰窝陈云轩二遗叟
作者：王逢
朝代：明
体裁：七言律诗

天转云东上六符，有怀无寐枕同孤。紫芝隐曲歌商皓，烈火残经补汉儒。私地春先梅老发，盛阴雷疾草狂苏。祖生迟旦疏殊甚，不计中流少一壶。
寄陆宅之进士钱思复提学全希言学正
作者：王逢
朝代：明
体裁：七言律诗

花开花落雪盈颅，三地相望一信无。梁震不惭前进士，杜陵宁是老狂夫。长淮浪接江逾阔，南极星联斗不孤。想与穷经全学正，酒香邻社杖同扶。
寄题琐宪臣万户星湖钓隐图
作者：王逢
朝代：明
体裁：七言律诗

笳鼓归来理钓丝，星连文石漾沦漪。征袍渐喜团花暗，小艇还从细柳维。边地雪霜怜马革，五湖烟雨梦鸱夷。野人不待传双鲤，出钓珊瑚寄一枝。
寒机女辞
作者：王逢
朝代：明
体裁：古风

鸳鸯机满东西舍，雪茧缫来日相射。世俗竞染红蓝花，妾心钟爱金丝柘。君王锦绣焚殿前，天孙凤梭蛛网悬。织成云雾制龙衮，万一熏香分御筵。
小匕首歌
作者：王逢
朝代：明
体裁：古风

水精生苗月牙直，彗芒披云电流隙。蛰蛇断尾短草间，海鹘褪翎霜雪色。宋斤鲁削让峭刻，金错锥刀岂其敌。吴鸿扈稽飞著体，不曾为主开边鄙。嗟兹神物久泥滓，用之可以报国士。檐冰卓箸日黯空，稍玩股掌生雄风。鲛鱼室卧缟带影，长铍辟易万雉墉。古昔客揕秦王胸，几仆翠凤咸阳宫。由来意气泰山重，命甘燎毛不旋踵。谁隳古制铸小之，佩称衣冠加珌琫。我歌三叹泪满裾，曹鱄豫聂无时无。
小匕首歌
作者：王逢
朝代：明

水精生苗月牙直，彗芒披云电流隙。蛰蛇断尾短草间，海鹘褪翎霜雪色。宋斤鲁削让峭刻，金错锥刀岂其敌。吴鸿扈稽飞著体，不曾为主开边鄙。嗟兹神物久泥滓，用之可以报国士。檐冰卓箸日黯空，稍玩股掌生雄风。鲛鱼室卧缟带影，长铍辟易万雉墉。古昔客揕秦王胸，几仆翠凤咸阳宫。由来意气泰山重，命甘燎毛不旋踵。谁隳古制铸小之？佩称衣冠加珌琫。我歌三叹泪满裾，曹鱄豫聂无时无。
岁星渐高赠王伯紞进士
作者：王逢
朝代：明
体裁：古风

岁星渐高辰星光，镇星不动天中央。荧惑退舍太白敛昼芒，南斗尚尔云微茫。有美一人被褐裳，思君思乡垂十霜。馺娑骀荡气郁苍，王屋石室岌相望。愿陪先驱弧四张，岁星辅日照八极，还种祭田汾水阳。
帖侯歌
作者：王逢
朝代：明
体裁：古风

仙居县丞寇海邦，白昼突入干矛鏦。帖侯亲骑大宛马，快剑跃出苍龙双。须张眦裂赫如虎，杀气雄风助虓武。髑髅掷地血飞雨，短兵未接寇偃鼓。天南弧矢夜掩光，狼角赭赤云玄黄。洪涛鲸鲵去咫尺，再战身与城存亡。艨艟千百水犀手，主者谁欤仆旗走。岳立不转鏦杀之，殉忠国家良亦厚。君不见台州牧长金兜鍪，气节自是名臣流。情钟儿女挫坚锐，卒堕贼计空贻羞。男儿真伪那料得，长松古柏寒增色。鸿飞冥冥我何及，落日荒山泪横臆。
常州分省席上二首
作者：王逢
朝代：明

玉帐虎文茵，弓旌左右陈。鸾刀飞脔炙，龙勺滟浮春。舞困珠璎脱，歌深翠黛颦。心存大臣体，授简属嘉宾。兵戈时事改，贫贱道心同。泥饮悲长夜，高歌忆《大风》。龙衔剑花白，凤绕烛莲红。犹得斯须间，宾僚语即戎。
常州分省席上二首·其一
作者：王逢
朝代：明
体裁：五言律诗

玉帐虎文茵，弓旌左右陈。鸾刀飞脔炙，龙勺滟浮春。舞困珠璎脱，歌深翠黛颦。心存大臣体，授简属嘉宾。
常州分省席上二首·其二
作者：王逢
朝代：明
体裁：五言律诗

兵戈时事改，贫贱道心同。泥饮悲长夜，高歌忆《大风》。龙衔剑花白，凤绕烛莲红。犹得斯须间，宾僚语即戎。
常州江阴再失无锡告警病中自鸿山将迁海上
作者：王逢
朝代：明
体裁：五言律诗

病就山中隐，烽催海上舟。连城新鬼哭，深壁大臣羞。赤眚躔金火，炎风汗马牛。遥占女兄弟，先已下长洲。
庞公携家图引为张橘隐题
作者：王逢
朝代：明
体裁：古风

鸿鹄巢高林，鼋鼍穴深渊。所以庞德公，躬耕岘山田。当时刘表侪雄材，万金足置燕王台。台成禽荒鸩毒甘，醉氓臂锦呼鹰来。鹰饥受呼饱则去，非熊之伦孰得驭。诸儿豚犬遗以危，况复苍生天下虑。苏岭石鹿双耸然，霞日绚烂芝茎鲜。囊衣里鹥车连连，白骡青㹀参后先。举家相携入长烟，竟托采药终天年，至今事迹有在心无传。呜呼！孔明不遇大耳主，亦必老向隆中眠。
张孝子
作者：王逢
朝代：明
体裁：七言律诗

三朝雪涕大明宫，咫尺威颜卒感通。百辆珠犀归宝藏，千区松柏倚青空。天妃罢烛沧溟火，野史追扬孝里风。谁谓奸臣终愧汉，石榴苜蓿也封功。
张武略
作者：王逢
朝代：明
体裁：古风

张武略，马中骠，鸷中鹗。神清气完志落落，决眦万里空沙漠。红巾据有南兰陵，无人先执蝥弧登。角弓朝分云汉月，血刃暮洗官壕冰。黄金璅甲镇江徼，食箪浆壶骈父媪。刁斗严城令密传，菜果漫村迹如扫。睦州方腊绝饟道，素服威名罢侵扰。陋邦寇劫谁使然，令我诸君师尽老。孟劳宝刀龟甲文，翻然佩之星入氛。虎贲千百济虓猛，禽狝草薙收奇勋。浙东元帅亦不群，罗闉狗附联阵云。两军鼓行屋瓦坠，杀声直上苍天闻。牙张距趯开复合，左启右胠烟坌接。势如惊飙振槁叶，冒围蹂贼贼胆詟。贺兰阴拱仅自守，檀公上计无乃走。王琳遗爱寿阳间，袁崧殉名沪渎口。妖星党现秋日微，英雄命薄将安归！连营陷敌泯功业，别部抱愤无晶辉。残兵故吏望乡哭，偷生可诛死可录。我招其魂歌楚曲，高寒吹下双鸿鹄。
往扬名开化二乡掩骼
作者：王逢
朝代：明
体裁：古风

分藩多贤劳，不敏忝宾客。虽无官守縻，亦复与言责。二乡虔刘祸，惨甚长平厄。先王制礼经，孟春当掩骼。仆夫有难色，款段才任策。骎骎度冈坂，眇眇循薮泽。稍稍烟微青，历历野四白。游魂行草上，遗老候道侧。我岂物役徒，兹来出心臆。皇天久下悯，赤子非寇敌。鸱鸟何不仁，衔啄血更沥。因歌《战城南》，风悲泪狼籍。
得儿掖书时戊申岁
作者：王逢
朝代：明
体裁：五言律诗

客梦躬耕陇，儿书报过家。月明山怨鹤，天黑道横蛇。宝气空遗水，春程不见花。衰容愧耆旧，犹语玉人车。
忆旧游二首
作者：王逢
朝代：明

醉酒高阳里，题诗左氏庄。碧云垂草带，红旭散花房。流水循除活，飞丝拂鬓长。座中谁潦倒，遗却紫香囊。紫累妨过马，青苔委佩鱼。名通天上籍，腹有架间书。春水浮斋舰，山云落板车。尚怀仁里好，耕凿对休居。
忆旧游二首·其一
作者：王逢
朝代：明
体裁：五言律诗

醉酒高阳里，题诗左氏庄。碧云垂草带，红旭散花房。流水循除活，飞丝拂鬓长。座中谁潦倒，遗却紫香囊。
忆旧游二首·其二
作者：王逢
朝代：明
体裁：五言律诗

紫累妨过马，青苔委佩鱼。名通天上籍，腹有架间书。春水浮斋舰，山云落板车。尚怀仁里好，耕凿对休居。
忧伤四首上樊时中参政苏伯修运使
作者：王逢
朝代：明

古青徐，十连五属桑枣墟。黄河失经人化鱼，吕梁设险豺为徒。船多才通玉帛贡，车多始登牛马途。守无官军法度疏，居无钜室城隍虚，欲去卤掠当何如？古青徐，岁久致君心烦纡。竹笠黄，黄金兜鍪势相当。兜鍪本居大将坛，左剑右印增威光。边隅将校望尘拜，州县曹佐闻风僵。况从元首授元柄，稍忤言意违军令。不因灾疫自焚船，那致生灵轻陨命。竹笠黄，兜鍪相当难走藏，兜鍪旦晚先戎行。官柳场，青芒芒，野鹰交飞扑马骧。年年十月辕门张，元戎始来坐虎床。翼舒箕哆鱼丽行，鼓进金退兵家常。起伏见讥孙武子，句卒贻笑曹成王。千夫散尽旌旗定，偏裨队伍相呼应。几处私恩误主恩，一回酒令行军令。酒醉边隅事不闻，边隅扰扰多烟氛。江海壖，家家浮生多在船。船居无租出无禁，竞卖田宅行盐钱。私盐渐多法渐密，隩里干戈攘白日。寻常恶孽不肯除，本固枝蕃祸非一。虎符龙节王者师，赦过录功先自欺。谏臣上疏劾已晚，蔓延及今归咎谁？地官合为弘远计，盐价减徵同赋税。盗源既清民瘼除，五风十雨歌《康衢》。
忧伤四首上樊时中参政苏伯修运使·其一
作者：王逢
朝代：明
体裁：古风

古青徐，十连五属桑枣墟。黄河失经人化鱼，吕梁设险豺为徒。船多才通玉帛贡，车多始登牛马途。守无官军法度疏，居无钜室城隍虚，欲去卤掠当何如？古青徐，岁久致君心烦纡。
忧伤四首上樊时中参政苏伯修运使·其三
作者：王逢
朝代：明
体裁：古风

官柳场，青芒芒，野鹰交飞扑马骧。年年十月辕门张，元戎始来坐虎床。翼舒箕哆鱼丽行，鼓进金退兵家常。起伏见讥孙武子，句卒贻笑曹成王。千夫散尽旌旗定，偏裨队伍相呼应。几处私恩误主恩，一回酒令行军令。酒醉边隅事不闻，边隅扰扰多烟氛。
忧伤四首上樊时中参政苏伯修运使·其二
作者：王逢
朝代：明
体裁：古风

竹笠黄，黄金兜鍪势相当。兜鍪本居大将坛，左剑右印增威光。边隅将校望尘拜，州县曹佐闻风僵。况从元首授元柄，稍忤言意违军令。不因灾疫自焚船，那致生灵轻陨命。竹笠黄，兜鍪相当难走藏，兜鍪旦晚先戎行。
忧伤四首上樊时中参政苏伯修运使·其四
作者：王逢
朝代：明
体裁：古风

江海壖，家家浮生多在船。船居无租出无禁，竞卖田宅行盐钱。私盐渐多法渐密，隩里干戈攘白日。寻常恶孽不肯除，本固枝蕃祸非一。虎符龙节王者师，赦过录功先自欺。谏臣上疏劾已晚，蔓延及今归咎谁？地官合为弘远计，盐价减徵同赋税。盗源既清民瘼除，五风十雨歌《康衢》。
怀马文郁御史靳惟正同知兼简陆公叙薛孟式
作者：王逢
朝代：明
体裁：七言律诗

山茶雪蕊渥丹唇，转老东风倚杖身。彗尾封狐营窟夜，朝行高雁海天春。磬襄鼗武知何往，瘦岛寒郊不去贫。窃喜弧辉上弦月，一杯聊劝若为亲。
感宋遗事
作者：王逢
朝代：明
体裁：七言绝句

五月无花草满原，天回南极夜当门。龙香一篆魂同返，犹藉君王旧赐恩。
扁舟
作者：王逢
朝代：明
体裁：五言律诗

扁舟何所好，日夜不相离。风雨情难测，山河影暗移。采蘋游女惯，载鹤去官宜。一任无依著，黄头莫漫维。
扬子舟中望鹅鼻山时闻黔南消息
作者：王逢
朝代：明
体裁：古风

山环芙蓉城，私怪鹅鼻状。奔涛锁长薄，大石凛相抗。势雄千军垒，气敚万钟藏。草树春不蕃，莓苔滑难傍。刚风过灵雨，复值桃花涨。破暝鸥鹭盘，乘阴龙鱼王。飘鼓一苇间，揽之胆增壮。谢安晋元臣，岂局江海量。苍生方颠连，其敢遂疏放。黔阳百粤地，黄雾吹虎韔。再观神秀姿，不止西北向。焞焞苍精出，闪闪白月漾。三叫冯夷宫，吾奚独惆怅。
挛跛中杂兴二首
作者：王逢
朝代：明

经时萝磴绝攀跻，注目伤怀夕照西。古道千金求骏骨，世情壶酒赛豚蹄。黄沙白水光相乱，青壁丹厓秀宛齐。果熟望中风自落，固应乡幼迓扶藜。风物疏清尘事稠，才难殊叹古时流。草《玄》不效龙蛇日，掺鼓空催雀鼠秋。病有过家期已晚，官无抢地拜应休。星轺度驿岚州使，喜说儒衣仗节游。
挛跛中杂兴二首·其一
作者：王逢
朝代：明
体裁：七言律诗

经时萝磴绝攀跻，注目伤怀夕照西。古道千金求骏骨，世情壶酒赛豚蹄。黄沙白水光相乱，青壁丹厓秀宛齐。果熟望中风自落，固应乡幼迓扶藜。
挛跛中杂兴二首·其二
作者：王逢
朝代：明
体裁：七言律诗

风物疏清尘事稠，才难殊叹古时流。草《玄》不效龙蛇日，掺鼓空催雀鼠秋。病有过家期已晚，官无抢地拜应休。星轺度驿岚州使，喜说儒衣仗节游。
排难行
作者：王逢
朝代：明
体裁：古风

相如全赵璧，子敬存家毡。臣子奉君父，由来义当然。我为排难行，期播今后贤。至正十六年，楚氛蔽吴天。南台塔御史，尽室方颠连。风波萍浮寄，墟落匏孤悬。内无蚍蜉援，外绝鸿雁传。缩地漫劳想，拔宅欲假仙。形势转仓皇，一日犹三年。君闻急友义，侧身入烽烟。得子猛虎穴，摘珠骊龙渊。菱花奁影合，桂树月魄圆。青青骢马驹，环珥映后先。相看喜至骨，欲语翻泪涟。报之锦绣段，长谢赋归田。遂令鸡鸣客，远愧齐鲁连。我时载茶具，荡漾五湖船。萧萧春阴暮，载歌《伐木》篇。
故南台侍御史周公挽辞（讳伯琦，字伯温，号玉雪坡真逸。七十一卒）
作者：王逢
朝代：明

周氏饶望族，自宋世德茂。鹤林卧麟冈，山脉萃芝秀。笃生侍御公，犹坰在天厩。襁抱器太父，青佩齿国胄。诸经内沦浃，百氏旁研究。鸾凤暂枳栖，鸳鹭寻羽簉。冰衔十职馆，相府六衣绣。荐掌西曹兵，雨听南垣漏。滦京侈篇翰，海岳肃笾豆。太子端本时，古传躬口授。遂致问龙寝，罔或爽鸡候。江东遭乱去，吴下为时救。非同使尉佗，常存谕廷凑。时将巨寓公，垂白竟拂袖。朝廷整风纪，坚志起不复。嘉鱼兼莼菰，小坞矗岩岫。短筇杖琅然，消摇几心噣。齐云楼始毁，承露盘既仆。新亭对泣暮，锦衣独归昼。禄赐无嬴金，乡饮惟醇酎。含凄歌《黍离》，委顺正丘首。孔戣真伯仲，张纲孰先后。逢也楚狂人，频年展良觏。拙诗序高父，家训赞大籀。楷书《河清颂》，俨若临九奏。兴来赫？笺，往往法急就。数谓麋鹿姿，合置文王囿。桑枢原宪贫，饭颗杜陵瘦。有怀感长笛，无才传耆旧。玉雪梅花坡，寒尽想春透。翛翛豹尾车，昨梦过圭窦。朔庭烟草丰，灵其祜巡狩。
故南台侍御史周公挽辞（讳伯琦，字伯温，号玉雪坡真逸。七十一卒）
作者：王逢
朝代：明
体裁：古风

周氏饶望族，自宋世德茂。鹤林卧麟冈，山脉萃芝秀。笃生侍御公，犹坰在天厩。襁抱器太父，青佩齿国胄。诸经内沦浃，百氏旁研究。鸾凤暂枳栖，鸳鹭寻羽簉。冰衔十职馆，相府六衣绣。荐掌西曹兵，雨听南垣漏。滦京侈篇翰，海岳肃笾豆。太子端本时，古传躬口授。遂致问龙寝，罔或爽鸡候。江东遭乱去，吴下为时救。非同使尉佗，常存谕廷凑。时将巨寓公，垂白竟拂袖。朝廷整风纪，坚志起不复。嘉鱼兼莼菰，小坞矗岩岫。短筇杖琅然，消摇几心噣。齐云楼始毁，承露盘既仆。新亭对泣暮，锦衣独归昼。禄赐无嬴金，乡饮惟醇酎。含凄歌《黍离》，委顺正丘首。孔戣真伯仲，张纲孰先后。逢也楚狂人，频年展良觏。拙诗序高父，家训赞大籀。楷书《河清颂》，俨若临九奏。兴来赫�笺，往往法急就。数谓麋鹿姿，合置文王囿。桑枢原宪贫，饭颗杜陵瘦。有怀感长笛，无才传耆旧。玉雪梅花坡，寒尽想春透。翛翛豹尾车，昨梦过圭窦。朔庭烟草丰，灵其祜巡狩。
敬题谕淮安朱安抚诏后
作者：王逢
朝代：明
体裁：古风

九鼎沸莫止，大厦倾莫支。太阴初阳不得烛下土，小龙望望闽之陲。六宫掩泣向北去，孤臣凭城尚南顾。也知天命有所归，忍为生灵贷生路。当时不死良为此，至今人说姜与李。君家富贵八十年，露台风馆啼猩鬼。世事茫茫难具论，遗诏幸得传诸孙。乌丝细字书题罢，黄叶乘秋正打门。
无家燕
作者：王逢
朝代：明
体裁：古风

嗟嗟无家燕，飞上商人舟。商人南北心，舟影东西流。芹漂春雨外，花落暮云头。岂不怀故栖，烽暗黄鹤楼。楼有十二帘，一一谁见收？众雏被焚荡，双翅亦敛揫。含情盼鬼蝶，失意依训猴。茅茨固低小，理势难久留。昔本乌衣君，今学南冠囚。燕燕何足道，重贻王孙忧。
无锡寓隐谢王左丞彦熙携酒馔远过
作者：王逢
朝代：明
体裁：七言律诗

玉帐旂旌拂紫冥，楼船神物护青萍。风云密拥将军树，江海孤悬处士星。深愧草茅优简拔，未忘蒲柳易飘零。竹西歌吹高阳酒，喜为寻春过野亭。
无题五首
作者：王逢
朝代：明

五纬南行秋气高，大河诸将走儿曹。投鞍尚得齐熊耳，卷甲何堪弃虎牢。汧陇马肥青苜蓿，甘梁酒压紫蒲萄。神州比似仙山固，谁料长风掣巨鳌。天枪几夜直钩陈，车驾高秋重北巡。总谓羽林无猛士，不缘金屋有佳人。广寒霓仗閒华月，太液龙舟动白蘋。雪满上京劳大飨，西风华岳吊秦民。白衣？？渡吴兵，赤羽旌旗夺赵营。滦水天回龙虎气，榆林风逐马驼声。靓妆宫女愁啼竹，白发祠官忆荐樱。犹有海鹰神不王，鴐鹅高去塞云平。五城月落静朝鸡，万灶烟消入水犀。椒闼佩琚遗白草，木天图籍冷青藜。北臣旧说齐王肃，南仕新闻汉日磾。天意人心竟何在？虎林还控雁门西。十载群雄百战疲，金城万雉自汤池。地分玉册盟俱在，露仄铜盘影不支。中夜马群风北向，当年车辙日南驰。独怜石鼓眠秋草，犹是宣王颂美辞。
无题五首·其一
作者：王逢
朝代：明
体裁：七言律诗

五纬南行秋气高，大河诸将走儿曹。投鞍尚得齐熊耳，卷甲何堪弃虎牢。汧陇马肥青苜蓿，甘梁酒压紫蒲萄。神州比似仙山固，谁料长风掣巨鳌。
无题五首·其三
作者：王逢
朝代：明

白衣？？渡吴兵，赤羽旌旗夺赵营。滦水天回龙虎气，榆林风逐马驼声。靓妆宫女愁啼竹，白发祠官忆荐樱。犹有海鹰神不王，鴐鹅高去塞云平。
无题五首·其三
作者：王逢
朝代：明
体裁：七言律诗

白衣��渡吴兵，赤羽旌旗夺赵营。滦水天回龙虎气，榆林风逐马驼声。靓妆宫女愁啼竹，白发祠官忆荐樱。犹有海鹰神不王，鴐鹅高去塞云平。
无题五首·其二
作者：王逢
朝代：明
体裁：七言律诗

天枪几夜直钩陈，车驾高秋重北巡。总谓羽林无猛士，不缘金屋有佳人。广寒霓仗閒华月，太液龙舟动白蘋。雪满上京劳大飨，西风华岳吊秦民。
无题五首·其五
作者：王逢
朝代：明
体裁：七言律诗

十载群雄百战疲，金城万雉自汤池。地分玉册盟俱在，露仄铜盘影不支。中夜马群风北向，当年车辙日南驰。独怜石鼓眠秋草，犹是宣王颂美辞。
无题五首·其四
作者：王逢
朝代：明
体裁：七言律诗

五城月落静朝鸡，万灶烟消入水犀。椒闼佩琚遗白草，木天图籍冷青藜。北臣旧说齐王肃，南仕新闻汉日磾。天意人心竟何在？虎林还控雁门西。
景阳井
作者：王逢
朝代：明
体裁：七言绝句

踏臂歌残壁月昏，骊龙犹藉井生存。石阑漫涴胭脂色，不似湘筠染泪痕。
曹云西山水
作者：王逢
朝代：明
体裁：古风

世治多福人，时危多贵人。贵人乃鬼朴，福人真天民。缅忆曹云西，生死太平辰。高秋下孤鹤，想见英风神。菀菀露榉间，幽幽水石滨。桨打甫里船，角垫林宗巾。往访赵松雪，满载九峰春。斯图作何年，援笔为嘅呻。池废余野鸨，井渫摇青蘋。
望江郎石
作者：王逢
朝代：明
体裁：古风

仲春天气佳，万象欣改色。我行六峰外，遥见江郎石。二仪辟混沌，牵牛委晶魄。鼎列台辅姿，玉蕴圭璋德。三神浮瀛海，喷薄东一极。钜鳌因戴之，仙宫晃金碧。斯连厚坤轴，乃弃姑篾域。直上青莲花，或陨樵舍侧。安知非异境，自与三神敌。于时揽深秀，云雾忽巾幂。微风稍飘飖，空翠疑乱滴。杂英敷阳艳，嘉木生午寂。交交黄鸟音，好在千丈壁。二年思晤对，百里今咫尺。烟波动落照，道路阴已夕。尚恋女娲功，踌躇望西北。
朱家奴阮辞
作者：王逢
朝代：明
体裁：古风

淮阴三月花开枳，使君死作殊方鬼。眼看骨肉不敢收，奉虏称奴听颐指。经辽涉海三岁久，以蝗为粻麦为酒。爨骸咬骨何足论，亲见徐山堕天狗。今年始得间道归，城郭良是人民非。主家日给太仓粟，残生犹著使君衣。揽衣拭泪使君室，凉月萧萧风瑟瑟。回头还语玉雪孤，勿辞贫贱善保躯，瞻屋未辨雌雄乌。
杂题三首·其二
作者：王逢
朝代：明
体裁：七言绝句

紫桐生乳竹含胎，草细花幽石径回。独自去来人不觉，茶烟风扬过池台。
杂题四首
作者：王逢
朝代：明

洄塘昨夜绿波增，偶策交州鬼面藤。一雨百花香洗尽，流春矼上立鱼鹰。几杖琴尊共一丘，燕归巢近午香篝。游丝不挂山人眼，直趁东风入别楼。水凉风搅一池荷，睡眼醒来手自摩。数席云阴乱疏樾，髫孙惊报鹤群过。藻池岸匝水仙开，满面香飘玉蝶梅。遗事罢书山馆寂，鼠狼行过雉鸡来。
杂题四首·其一
作者：王逢
朝代：明
体裁：七言绝句

洄塘昨夜绿波增，偶策交州鬼面藤。一雨百花香洗尽，流春矼上立鱼鹰。
杂题四首·其三
作者：王逢
朝代：明
体裁：七言绝句

水凉风搅一池荷，睡眼醒来手自摩。数席云阴乱疏樾，髫孙惊报鹤群过。
杂题四首·其二
作者：王逢
朝代：明
体裁：七言绝句

几杖琴尊共一丘，燕归巢近午香篝。游丝不挂山人眼，直趁东风入别楼。
杂题四首·其四
作者：王逢
朝代：明
体裁：七言绝句

藻池岸匝水仙开，满面香飘玉蝶梅。遗事罢书山馆寂，鼠狼行过雉鸡来。
梦骑驴
作者：王逢
朝代：明
体裁：七言律诗

蹇驴双耳卓东风，前导青衣一小童。石涧倒涵岚气白，海霞高贯日轮红。桃花芝草经行异，鹤发鸡皮语笑同。却待朝天惊梦失，春醒无奈雨帘栊。
次虾妾岸
作者：王逢
朝代：明
体裁：古风

朝辞凤巢村，晚次虾妾岸。起望大角间，太白光有烂。方罹杜陵苦，未已崔旰乱。鬓毛掠蝙蝠，竹里鸣鹖鴠。同曹迫忧悸，相视名错唤。前途非乐土，殊昧贤达算。谁家缭崇垣，辘轳卧井干。馀歌久悽惋，酣宴同清晏。宁知楚幕乌，不寤吴宫燕。萧晨理舟楫，回首重悲叹。
毗陵秋怀
作者：王逢
朝代：明
体裁：七言律诗

老兵为说刘都统，起坐舟中思满襟。玄武城危寒日短，紫驼尘暗朔风临。江山不尽新亭泪，天地长悬即墨心。宋祚未移中道死，至今剑井蛰龙吟。
江边竹枝词八首
作者：王逢
朝代：明

游鲤客山高刺云，天门山小旧称君。插江鹅鼻移沙脉，愁杀浪撞黄歇坟。乱石呀声大小湾，石中无玉作连环。楚江风浪吴烟雨，翠锁修眉八字山。社酒吹香新燕飞，游人裙幄占湾矶。如刀江鲚白盈尺，不独河鲀天下稀。南北两江朝暮潮，郎心不动妾心摇。马驼少个天灯塔，暗雨乌风看作标。北望大江南望城，席帽马鞍屏障横。侬是小山渔泊户，水口风门过一生。石筏横津蛟莫窥，近山张弩或眠旗。侬作神衫与神女，祈水祈风郎不知。巫子惊湍天下闻，商人望拜小龙君。茹藘草染榴红纸，好剪凌波十幅裙。潮落蟆山连狗沙，黄泥鞋浦趁江斜。阿侬十指年娇小，曾比个中春荻芽。
江边竹枝词八首·其七
作者：王逢
朝代：明
体裁：词

巫子惊湍天下闻，商人望拜小龙君。茹藘草染榴红纸，好剪凌波十幅裙。
江边竹枝词八首·其三
作者：王逢
朝代：明
体裁：词

社酒吹香新燕飞，游人裙幄占湾矶。如刀江鲚白盈尺，不独河鲀天下稀。
江边竹枝词八首·其四
作者：王逢
朝代：明
体裁：词

南北两江朝暮潮，郎心不动妾心摇。马驼少个天灯塔，暗雨乌风看作标。
江边竹枝词（七首）
作者：王逢
朝代：明
体裁：词

乱石呀声大小湾，石中无玉作连环。楚江风浪吴烟雨，翠锁修眉八字山。
江边竹枝词（七首）
作者：王逢
朝代：明
体裁：词

北望大江南望城，席帽马鞍屏障横。侬是小山渔泊户，水口风门过一生。
江边竹枝词（七首）
作者：王逢
朝代：明

巫子惊湍天下闻，商人望拜小龙君。
茹？草染榴红纸，好剪凌波十幅裙。
江边竹枝词（七首）
作者：王逢
朝代：明
体裁：词

游鲤客山高刺云，天门山小旧称君。插江鹅鼻移沙脉，愁杀浪撞黄歇坟。
江边竹枝词（七首）
作者：王逢
朝代：明
体裁：词

潮落蟆山连狗沙，黄泥鞋浦趁江斜。阿侬十指年娇小，曾比个中春荻芽。
江边竹枝词（七首）
作者：王逢
朝代：明
体裁：词

石筏横津蛟莫窥，近山张弩或眠旗。侬作神衫与神女，祈水祈风郎不知。
浦东女
作者：王逢
朝代：明
体裁：古风

浦东钜室多豪奢，浦东编户长咨嗟。丁男殉俗各出赘，红女不暇亲桑麻。鹁鸠呼雨楝花紫，大麦饮香胜小米。一方青布齐裹头，赤脚踏车争卷水。水低岸高力易歇，反水上田愁漏缺。谷种看如瓜子金，野鸦不衔田鼠窃。黄草衣薄风披披，日色照面苍烟姿。南邻北伴更贫苦，糠籺糜粉随朝齑。阿㜷送茶相向语，钜室新为州府主。妻拜夫人婢亦荣，绣幰朱轮照乡土。羊牛下来鸡欲栖，汪汪泪眼数行啼。女自身长苦非一，归路白杨斑竹西。
淀湖舟中怀谢府倅履庵
作者：王逢
朝代：明
体裁：五言律诗

月破山河影，天垂雾露阴。西风寒不竞，东井夜空临。独棹沧波阔，疏灯落木深。无官恤民隐，思尔细论心。
淮安忠武王箭歌题垂虹桥亭
作者：王逢
朝代：明
体裁：古风

淮王昔下江南城，万灶兵拥双霓旌。锦裘绣帽白玉带，金戈铁马红鞶缨。皂雕羽箭三十六，一一插向鲨鱼箙。鹿麛昼号猿抱木，王师所过全生育。彤弓亲授圣天子，弓影射入东吴水。水波恍浸铜柱标，仰见浮屠半霄起。王当是时戢武功，指顾草树生春风。宋家降玺朝暮得，思罢贯革垂无穷。浮屠上层龙所宫，宝盘绀碧莲花同。弦张满月报驺发，忽露半笴芗云中。铙歌啁轰鼓笳竞，父老顿足欢声应。泗州使返睢阳亡，汉关将入天山定。两贤成败关衰盛，雄材逸气王谁并？我浮扁舟五湖兴，载拜何由重安靖，猛士经过合深省。
游卜将军墓祠
作者：王逢
朝代：明
体裁：古风

时危短吾裾，薄游东昆野。有唐将军茔，肃肃风露下。木叶金甲动，土花碧血洒。居然神兵栖，夜思石驎马。二蛇顾首尾，势若无禦者。当时阵或然，威福巫得假。灵乌拂人首，疏火散村社。湠湠娄江波，壮怀托申写。
游昆山怀旧伤今
作者：王逢
朝代：明
体裁：古风

丈夫贵善后，事或失谋始。桓桓张楚国，挺生海陵里。一门蓄大志，群雄适蜂起。玄珠探甓社，白马饮浙水。三年车辙南，北向复同轨。量容甘公说，情厚穆生醴。誓击祖生楫，竟折孙策箠。天王诏褒赠，守将躬岁祀。翼然东昆丘，兰橑映疏绮。青蘩春荐豆，翠柏寒动棨。乾坤宥孤臣，风雨猖五鬼。铜驼使有觉，荐惧荆棘杞。
游鲤山
作者：王逢
朝代：明
体裁：古风

乡山三十三，游鲤奠郊南。巀然独高大，秀掩东诸岚。土刚蓄炎精，崖仄削剑镡。我尝挹飞翠，远在沧江潭。波涛与伏兴，云雾相吐含。恍然穆王驾，八骏左右骖。又如琴高仙，脚踏朝蔚蓝。久思更徽号，新喜遂幽探。太白赋九华，后来成美谈。狂歌继其武，林间免愧惭。春风绿瑶草，秋霜红石楠。行将修月斤，为凿避世龛。蛟龙正格斗，鲲化谁其堪。
甲子冬偶书
作者：王逢
朝代：明
体裁：七言律诗

云东乱定少新知，江左书来有跛儿。才尽罢为文自祭，醒狂宁要锸相随。天家青女催衣急，漏水金人上箭迟。却喜故妻原上树，十年羁羽托深枝。
留别陆芳润张孟肤田仲耘王孟翼
作者：王逢
朝代：明
体裁：七言律诗

枫叶殷红枳实肥，蘋风萧飒芰荷衣。自甘许汜求田去，不拟刘蕡下第归。日落大荒猿夜哭，天含积水鹤云飞。诸君有待乘槎使，直犯星河织女机。
登双凤普福宫东楼赠吴道传时周境存隐君同席二首
作者：王逢
朝代：明

道人独坐览辉楼，海底青天入座流。燕子飞来又飞去，游丝挂在玉帘钩。楼殿岧峣上赤霞，水纹蟠凤卧灵槎。石棋盘静香烟直，帘下双头百合花。
登双凤普福宫东楼赠吴道传时周境存隐君同席二首·其一
作者：王逢
朝代：明
体裁：七言绝句

道人独坐览辉楼，海底青天入座流。燕子飞来又飞去，游丝挂在玉帘钩。
登双凤普福宫东楼赠吴道传时周境存隐君同席二首·其二
作者：王逢
朝代：明
体裁：七言绝句

楼殿岧峣上赤霞，水纹蟠凤卧灵槎。石棋盘静香烟直，帘下双头百合花。
登昆山寺谒刘龙洲墓
作者：王逢
朝代：明
体裁：古风

阴崖鳖裙披，萧寺压其左。前无容马地，而公灵永妥。绰有高世风，荷锸誓埋我。恳恳中兴论，汎汎岳阳舸。竹西旌佩间，为士非琐琐。我来行吟久，顾影叹复坐。下上百年馀，同遇时坎坷。疏岚冒川暝，归鸢跕跕堕。惄焉上孤舟，星流乱渔火。
登越城故基
作者：王逢
朝代：明
体裁：七言绝句

吴王台对越王城，岁岁春风燕麦生。一片范家湖上月，照人心事独分明。
秋夜叹
作者：王逢
朝代：明
体裁：古风

大星芒鬣张，小星光华开。皇天示兵象，胜地今蒿莱。河岳气不分，烛龙安在哉？参赞道岂谬，积阴故迟回。疏风夜萧萧，野燐纷往来。安知非游魂，相视白骨哀。汩汩饮马窟，云冥望乡台。于时负肝胆，慷慨思雄材。
秋感六首
作者：王逢
朝代：明

吴门叶落季鹰船，朔野霜横白雁天。三楚楼台馀梦泽，两京形势自甘泉。采云帐幄泠风满，琼树花枝璧月圆。本是宣光中兴日，腐儒长夜泣遗编。纷纷攘攘厌黄巾，妖血徒膏草野尘。马化一龙犹王晋，楚存三户未亡秦。飓风天静浮青海，朔漠山高直紫宸。莫为鬼方劳外伐，檿弧箕服最愁人。豆苗瓜蔓未应稀，菰米莼丝积渐肥。南极有星天半隐，东维无地海全归。连城不换相如璧，百结何妨子夏衣。回首故山荆棘外，几年空翠锁烟霏。苕花蘋叶绕林扉，独立苍寒见紫微。夜久长庚随月上，天清高鸟带霜飞。东南吴会三江入，百二秦封六国归。烈士暮年心未已，无言思解白登围。南越东吴带楚皋，频年醉眼送飞毛。沧洲露白蒹葭满，甲第秋声蟋蟀高。九日天涯桑落酒，三军城上柘黄袍。试观汉后诗人作，独觉遗风属阮陶。鲮鱼风息净江波，轧轧机丝响薜萝。华发道途秋日短，旷怀楼阁暮阴多。浮查受宿炎州翠，细草从眠墨沼鹅。心自隐忧身自逸，几时天马渡滹沱。
秋感六首·其一
作者：王逢
朝代：明
体裁：七言律诗

吴门叶落季鹰船，朔野霜横白雁天。三楚楼台馀梦泽，两京形势自甘泉。采云帐幄泠风满，琼树花枝璧月圆。本是宣光中兴日，腐儒长夜泣遗编。
秋感六首·其三
作者：王逢
朝代：明
体裁：七言律诗

豆苗瓜蔓未应稀，菰米莼丝积渐肥。南极有星天半隐，东维无地海全归。连城不换相如璧，百结何妨子夏衣。回首故山荆棘外，几年空翠锁烟霏。
秋感六首·其二
作者：王逢
朝代：明
体裁：七言律诗

纷纷攘攘厌黄巾，妖血徒膏草野尘。马化一龙犹王晋，楚存三户未亡秦。飓风天静浮青海，朔漠山高直紫宸。莫为鬼方劳外伐，檿弧箕服最愁人。
秋感六首·其五
作者：王逢
朝代：明
体裁：七言律诗

南越东吴带楚皋，频年醉眼送飞毛。沧洲露白蒹葭满，甲第秋声蟋蟀高。九日天涯桑落酒，三军城上柘黄袍。试观汉后诗人作，独觉遗风属阮陶。
秋感六首·其六
作者：王逢
朝代：明
体裁：七言律诗

鲮鱼风息净江波，轧轧机丝响薜萝。华发道途秋日短，旷怀楼阁暮阴多。浮查受宿炎州翠，细草从眠墨沼鹅。心自隐忧身自逸，几时天马渡滹沱。
秋感六首·其四
作者：王逢
朝代：明
体裁：七言律诗

苕花蘋叶绕林扉，独立苍寒见紫微。夜久长庚随月上，天清高鸟带霜飞。东南吴会三江入，百二秦封六国归。烈士暮年心未已，无言思解白登围。
秋词
作者：王逢
朝代：明

香散天街静玉珂，露台风殿夜如何。
星从河汉澹中落，秋在梧桐疏处多。
鸾影不曾离宝鉴，蛛丝先已缀金梭。
君王茧馆询遗事，却拟銮车共载过。
秋词
作者：王逢
朝代：明
体裁：七言律诗

香散天街静玉珂，露台风殿夜如何？星从河汉淡中落，秋在梧桐疏处多。鸾影不曾离宝鉴，蛛丝先已缀金梭。君王茧馆询遗事，却拟鸾车共载过。
积雨齐居
作者：王逢
朝代：明
体裁：古风

积雨生夏寒，盛阴失朝景。白鸟巢依阁，青梧叶垂井。幽观知候变，远引忘世梗。淮水方浸淫，吾甘系烟艇。
简任伯温检校二首
作者：王逢
朝代：明

旌旗交影凤池边，退食微闻午漏传。犹比至元无事日，印文铜绿长苔钱。官厨日送蒲萄酒，画省春看芍药阑。不忘旧为丞相掾，手图天马献金銮。
简任伯温检校二首·其一
作者：王逢
朝代：明
体裁：七言绝句

旌旗交影凤池边，退食微闻午漏传。犹比至元无事日，印文铜绿长苔钱。
简任伯温检校二首·其二
作者：王逢
朝代：明
体裁：七言绝句

官厨日送蒲萄酒，画省春看芍药阑。不忘旧为丞相掾，手图天马献金銮。
简夏嘉定
作者：王逢
朝代：明
体裁：五言律诗

百里绕吴烟，重过喜地偏。深城迟闭户，细港倒回船。暮汐蛏开甲，秋原木放绵。民风返淳厚，正赖使君贤。
简张光弼员外
作者：王逢
朝代：明
体裁：七言律诗

瘦马羸童退食迟，倒衣相见即相知。风流不减张京兆，心迹无惭柳士师。枕上燕莺鸣曙日，道旁花絮罥游丝。天机人事观都遍，笑约西山剩采芝。
简林叔大都事
作者：王逢
朝代：明
体裁：七言律诗

省闱无事日盘桓，犹是中朝供奉官。半臂缥绫披月下，三神珠阙望云端。庄蓠草变鲸波落，苜蓿花开雁塞寒。因话朔南声教在，一回相对客怀宽。
简邬同佥
作者：王逢
朝代：明
体裁：七言律诗

南粤称臣陆贾劳，汉廷何爱玺书褒。恩波遂与三吴阔，爽气真连北斗高。莺啭羽林交杕杜，马闲沙苑暗蒲萄。天心厌乱民怀德，未说关河恃虎牢。
简陈韦羌员外
作者：王逢
朝代：明
体裁：七言律诗

幕府深严午漏迟，簟文帘影碧参差。总传白马陈从事，每念青袍杜拾遗。大地风尘忧未解，扁舟江海去无期。凉天雁叫芙蓉发，许奏军中鼓吹辞。
简黄大痴尊师
作者：王逢
朝代：明
体裁：七言律诗

十年淞上籍仙关，猿鹤如童守大还。故旧尽骑箕尾去，渔樵长共水云閒。吹笙夜半桃花碧，倚杖春深竹笋斑。顾我丹台名有在，几时来隐陆机山。
经游小来泾简木仲毅
作者：王逢
朝代：明
体裁：七言律诗

髯参归隐小郊坰，乱日曾闻险备经。风黑浪高罗刹海，月明天度使臣星。东都先见逢萌得，广武重游阮籍醒。最是故家春草暗，杜鹃啼杀忍同听。
胥门柳
作者：王逢
朝代：明
体裁：古风

今年胥门十一月，杨柳青青寒不脱。雕戈白马黄须郎，朝朝忍见行人别。行人吴头或楚尾，心趁飞花度黑水。避暑銮舆狩未回，都人南望思投箠。都人泣向都官道，塞北江南柳还好。风纚露沐恩既殊，报荅春光愿终老。君不闻虎狼之秦六国雄，可怜千丈泰山松，至今称是大夫封。
自乾封归省祖垄过大南岭向玉山
作者：王逢
朝代：明
体裁：古风

从亲客殊乡，所忻尘事屏。兹承有方役，愿言千里骋。朝辞县北山，午踰虚南岭。湿岚冱浮阴，高日下疏耿。乱田麦蕃膴，绝壁松秀整。登登箯舆劳，委委萝径永。异迹辨夔足，独往见僧影。冲襟畼宽旷，玄趣集深静。丘墓躬汛扫，庭闱念定省。仆夫戒期程，乌啼复予警。
至正丙午三月廿八日自横泖迁居乌泾宋张骥院故居有林塘竹石因扁堂曰俭德园曰最间得诗凡六首
作者：王逢
朝代：明

卜宅宾贤里，生涯始有涯。忧缘常念乱，贫为数移家。径合交枝果，帘当独树花。池台几峰石，相友卧烟霞。邻曲敦新好，园林恍昔游。衣冠时径入，棋槊夜忘收。已遂莼羹兴，何烦杞国忧。人生贵行乐，两鬓飒先秋。无才甘在野，多懒惬行园。石露漙云气，池风损水痕。草深眠雉子，林静习鸦孙。拟著幽居录，渔樵共讨论。
至正丙午三月廿八日自横泖迁居乌泾宋张骥院故居有林塘竹石因扁堂曰俭德园曰最间得诗凡六首·其一
作者：王逢
朝代：明
体裁：五言律诗

卜宅宾贤里，生涯始有涯。忧缘常念乱，贫为数移家。径合交枝果，帘当独树花。池台几峰石，相友卧烟霞。
至正丙午三月廿八日自横泖迁居乌泾宋张骥院故居有林塘竹石因扁堂曰俭德园曰最间得诗凡六首·其三
作者：王逢
朝代：明
体裁：五言律诗

无才甘在野，多懒惬行园。石露漙云气，池风损水痕。草深眠雉子，林静习鸦孙。拟著幽居录，渔樵共讨论。
至正丙午三月廿八日自横泖迁居乌泾宋张骥院故居有林塘竹石因扁堂曰俭德园曰最间得诗凡六首·其二
作者：王逢
朝代：明
体裁：五言律诗

邻曲敦新好，园林恍昔游。衣冠时径入，棋槊夜忘收。已遂莼羹兴，何烦杞国忧。人生贵行乐，两鬓飒先秋。
舟过吴门感怀二首
作者：王逢
朝代：明

跃马横戈东楚陲，据吴连越万熊貔。风云首护平淮表，日月中昏镇海旗。玉帐歌残壶尽缺，天门梦觉翮双垂。南州孺子为民在，愧忝黄琼太尉知。强兵富境望贤豪，戴縰垂缨恨尔曹。一聚劫灰私属尽，三边阴雨国殇号。江光东际汤池阔，山势西来甲观高。形胜不殊人事改，扁舟谁酹月中醪。
舟过吴门感怀二首·其一
作者：王逢
朝代：明
体裁：七言律诗

跃马横戈东楚陲，据吴连越万熊貔。风云首护平淮表，日月中昏镇海旗。玉帐歌残壶尽缺，天门梦觉翮双垂。南州孺子为民在，愧忝黄琼太尉知。
舟过吴门感怀二首·其二
作者：王逢
朝代：明
体裁：七言律诗

强兵富境望贤豪，戴縰垂缨恨尔曹。一聚劫灰私属尽，三边阴雨国殇号。江光东际汤池阔，山势西来甲观高。形胜不殊人事改，扁舟谁酹月中醪。
芮庠卿邀费孟霦同知陪酌背孰堂既同晚步口号
作者：王逢
朝代：明
体裁：五言律诗

罢酒出前楹，霜寒著面轻。林腰烟帛束，天角火锋生。卧木桥通野，疏罾水隔城。宽袍曳筇竹，俱老愧宵征。
萱图为李恒题于茂清轩中
作者：王逢
朝代：明
体裁：五言绝句

暄风宜男花，凉日忘忧草。一种两含情，亲容梦中老。
葛稚川移居图为友生朱仲矩题
作者：王逢
朝代：明
体裁：古风

典午三纲紊无纪，贼奴内向伯仁死。辞徵尚蹈公以此，终托丹砂去朝市。千年盛事传画史，野夫获睹朱氏邸。壮肩糇粮幼琴几，杖悬药瓢风靡靡。长襦老婢手执箠，躬驱其羊羊顾子。两犍受牵头角颇，氂厖殿随亦忻喜。公披仙经瞳炯水，琅琅馀音恍入耳。后骖夫人谢钗饵，膝上髫婴玉雪美。句漏尚远罗浮迩，若有函关气腾紫。天丁山灵状僪佹，开凿空青洞扉启。云霞输浆石供髓，二丽精华晨夜委。金光秀发三花蕊，飘飘上升碧寥止。同时许迈行加砥，一门翁孙良可儗，波散豆者颡遗泚。嗟今凡民苦流徙，落木空村泪如洗。
虞美人行赠邵倅
作者：王逢
朝代：明
体裁：古风

大王气盖世、力拔山，七十馀战龙蛇间。得人为霸失人虏，有妾如花无死所。夜寒苍苍星月高，不惜倾身帐中舞。大王恩深浅东海，青血荧荧春草在。当时早化剑双飞，四面楚歌那慷慨。芒砀山开五色云，雌雉竟与雄鸾群。呜呼后世乱纷纷，非君择臣臣亦当择君。
观钱塘江潮时教化平章大宴江上
作者：王逢
朝代：明

苍苍吴越山，对峙束江腹。江开白银瓮，一浪天四蹴。金晶王高秋，风露气转肃。常年骇壮观，委巷雷击毂。今年官增威，旌麾被川陆。罗衣绣龙凤，玉带缘蚕粟。牙床锦屏帷，蛮毯随步蹙。温温香卷阵，婉婉眉斗绿。微闻伊梁音，渌酒光动縠。鲜醲片晌尽，望姓空侧目。惧成庾郎哀，窃效杜陵哭。冥顽鳞鱼汇，屡覆舟万斛。枭雄扈将军，竟作机上肉。大浸交烽火，血胔腥草木。地媪为之愁，兼恐河源缩。熟闻灵胥庙，岁祭莫敢黩。三叫三酹觞，愿与赤水族。钱王射强弩，至今有遗镞。何当起英魂，少助八州督。中原日无事，海㝢蒙景福。尚虞多戕残，洒泪逃亡屋。
观钱塘江潮时教化平章大宴江上
作者：王逢
朝代：明
体裁：古风

苍苍吴越山，对峙束江腹。江开白银瓮，一浪天四蹴。金晶王高秋，风露气转肃。常年骇壮观，委巷雷击毂。今年官增威，旌麾被川陆。罗衣绣龙凤，玉带缘蚕粟。牙床锦屏帷，蛮毯随步蹙。温温香卷阵，婉婉眉斗绿。微闻伊梁音，渌酒光动縠。鲜醲片晌尽，望姓空侧目。惧成庾郎哀，窃效杜陵哭。冥顽鳞鱼汇，屡覆舟万斛。枭雄扈将军，竟作机上肉。大浸交烽火，血胔腥草木。地媪为之愁，兼恐河源缩。熟闻灵胥庙，岁祭莫敢黩。三叫三酹觞，愿与赤水族。钱王射强弩，至今有遗镞。何当起英魂，少助八州督。中原日无事，海宇蒙景福。尚虞多戕残，洒泪逃亡屋。
览周左丞伯温壬辰岁拜御史扈从集感旧伤今敬题五十韵
作者：王逢
朝代：明
体裁：五言排律

华夷今代壹，畿甸上京遥。游豫循常度，恬熙属累朝。六飞龙夹日，独角豸昂霄。御史箴何忝，贤臣颂早超。咨诹新境俗，观采众风谣。文用弥邦典，忠惟振宪条。执徐当景运，仲吕浸炎歊。愠解民心结，烦除圣念焦。雨工趋汛扫，市令薄征徭。大口欢移跸，庸关肃卫刁。缙云峰立晓，芗月水涵宵。徼道臣臣俊，清尘骑骑骁。豹貙严御靮，驼象妥銮镳。仪仗真如画，车徒不敢嚣。侏言来部落，皮币贽荒要。岳牧恭迎舜，封人愿祝尧。六宫程缓缓，列寺思飘飘。丝袅双行鞚，璆鸣杂佩瑶。宝钿榆荚小，锦罽草花娇。绣袄珠鞲络，香鬟玉步摇。婕妤辞并载，王母会频邀。拾翠深沙岭，梯虹复涧桥。天长躔北日，斗近建南杓。珍味高陀鼠，丹馨散地椒。庐儿分逐兔，土屋竞停雕。白貉衣温座，黄羊酪冻瓢。桓城金合沓，滦阙紫嶕峣。社稷尊王统，山河固庙祧。明明神爽降，秩秩礼文饶。宠遂光幽朔，畋同阅狝苗。蹛林酺已举，款塞福皆徼。棕殿三呼岁，枫墀九奏箫。祝融回酷暑，少昊戒灵飙。旧制先回軷，良辰次起轺。谢恩多帝胄，纪实得台僚。至治音俱雅，于皇德孔昭。相如惭禅议，谋父感祈招。蕞尔蕲兴祲，纷然颖煽妖。漕输横蜃鳄，衡祀阙膋萧。边警初传箭，军容半珥貂。荐添烽堠迫，有甚火云骄。衮服中垂拱，微垣外寂寥。几多遗鹤发，曾共望鸡翘。二洛遄通晋，三韩复入辽。不无双国士，正赖一嫖姚。求剑舟难刻，更弦瑟好调。扶颠须砥柱，拨乱岂刍荛。戎幕辞巢父，诗坛老伍乔。式瞻阿阁凤，驯止泮林鸮。并论公殊迹，吾知迈董晁。
览周左丞伯温壬辰岁拜御史扈从集感旧伤今敬题五十韵
作者：王逢
朝代：明

华夷今代壹，畿甸上京遥。游豫循常度，恬熙属累朝。六飞龙夹日，独角豸昂霄。御史箴何忝，贤臣颂早超。咨诹新境俗，观采众风谣。文用弥邦典，忠惟振宪条。执徐当景运，仲吕浸炎歊。愠解民心结，烦除圣念焦。雨工趋汛扫，市令薄征徭。大口欢移跸，庸关肃卫刁。缙云峰立晓，芗月水涵宵。徼道臣臣俊，清尘骑骑骁。豹貙严御靮，驼象妥銮镳。仪仗真如画，车徒不敢嚣。侏言来部落，皮币贽荒要。岳牧恭迎舜，封人愿祝尧。六宫程缓缓，列寺思飘飘。丝袅双行鞚，璆鸣杂佩瑶。宝钿榆荚小，锦罽草花娇。绣袄珠鞲络，香鬟玉步摇。婕妤辞并载，王母会频邀。拾翠深沙岭，梯虹复涧桥。天长躔北日，斗近建南杓。珍味高陀鼠，丹馨散地椒。庐儿分逐兔，土屋竞停雕。白貉衣温座，黄羊酪冻瓢。桓城金合沓，滦阙紫嶕峣。社稷尊王统，山河固庙祧。明明神爽降，秩秩礼文饶。宠遂光幽朔，畋同阅狝苗。蹛林酺已举，款塞福皆徼。棕殿三呼岁，枫墀九奏箫。祝融回酷暑，少昊戒灵飙。旧制先回軷，良辰次起轺。谢恩多帝胄，纪实得台僚。至治音俱雅，于皇德孔昭。相如惭禅议，谋父感祈招。蕞尔蕲兴祲，纷然颖煽妖。漕输横蜃鳄，衡祀阙膋萧。边警初传箭，军容半珥貂。荐添烽堠迫，有甚火云骄。衮服中垂拱，微垣外寂寥。几多遗鹤发，曾共望鸡翘。二洛遄通晋，三韩复入辽。不无双国士，正赖一嫖姚。求剑舟难刻，更弦瑟好调。扶颠须砥柱，拨乱岂刍荛。戎幕辞巢父，诗坛老伍乔。式瞻阿阁凤，驯止泮林鸮。并论公殊迹，吾知迈董鼌。
读国信大使郝公帛书
作者：王逢
朝代：明
体裁：五言排律

西北皇华早，东南白发侵。雪霜苏武节，江海魏牟心。独夜占秦分，清秋动越吟。蒹葭黄叶暮，苜蓿紫云深。野旷风鸣籁，河横月映参。择巢幽鸟远，催织候虫临。衣揽重裁褐，貂馀旧赐金。不知年号改，那计使音沈。国久虚皮币，家应咏藁砧。豚鱼曾信及，鸿雁岂难任。素帛辞新馆，敦弓入上林。虞人天与便，奇事感来今。
读谢太皇诏稿
作者：王逢
朝代：明
体裁：七言律诗

半壁星河两鬓丝，月华长照素帘垂。衣冠在野收亡命，烽火连营倒义旗。天地昼昏忧社稷，江淮春涨泣孤嫠。十行哀诏无多字，落叶虚窗万古思。
读贞燕记有怀鲁道原提学
作者：王逢
朝代：明
体裁：古风

天涯老孤臣，想象赋贞燕。空梁泥屡落，故渚冰自泮。影托明镜鸾，梦接长门雁。飞云轩不归，自语清商怨。
读闽僧谦牧隐所题雁宕大龙湫西瀑布常云展旗天柱卓笔双高峰诗予为之色动槩括一首
作者：王逢
朝代：明
体裁：七言律诗

雁宕龙湫气混濛，展旗卓笔势争雄。翠翀霄汉双鸾影，玉立东南一柱功。兴入常云飞夏雪，醉看高瀑挂晴虹。总惭尊者空诸有，万木围岩夜自风。
谢中政院判买住昂霄枉过予龙江寓隐
作者：王逢
朝代：明
体裁：七言律诗

三年江馆闭斜曛，一日星轺下紫氛。老我已非佳子弟，壮公曾是故将军。未央双阙云端见，长乐疏钟月下闻。还语中原檿丝尽，六宫知爱石榴裙。
赠别浙省黑黑左丞国宝自常州移镇徽州三十韵时岁癸巳
作者：王逢
朝代：明
体裁：五言排律

武德兴元运，文恬近百年。一隅初难作，四境遂兵连。斧扆朝元早，彤弓授命专。冯岑材并济，李郭驾争先。路入延陵邑，星分左辖躔。著名黄阁上，虚位紫宫前。汗血驹千匹，跿跔士两甄。帐寒龙守剑，城曙虎飞旃。迹扫齐门瑟，身亲楚醴筵。慧山屏列野，震泽镜涵天。刁斗军中堠，锄犁乱后田。白无遗朽骨，青有续炊烟。插羽书閒署，封泥诏抚边。阵容催画鼓，蜂气动楼船。旧政犹霜肃，新安素地偏。蜃精尝感梦，帝子或逢仙。漆叶云羞密，茶花雪妒妍。诵弦家栉比，冠盖里班联。邹鲁流风洽，瓯蛮习俗迁。比来疲赋敛，况复值戈鋋。饩稍官曹待，讴歌父老传。挽屯吴幼节，总体汉文渊。裴度归休近，羊公卧治便。鼎彝今燀赫，韦布数周旋。小阁牛行炙，长楸鹘试拳。王融五杂组，孙武十三篇。华夏残河汴，神州岿蓟燕。殄除才蚋蠓，睥睨满鲸鳣。狂斐言姑及，高明义莫捐。忧君尚有疏，傥寄麦光笺。
赠李宣使
作者：王逢
朝代：明
体裁：五言律诗

秋水净菰蒲，天风送舳舻。海云红日近，江国使星孤。帝运无盆子，戎行有亚夫。伤时恨离别，林下重咨诹。
赠李宣使
作者：王逢
朝代：明

秋水净菰蒲，天风送舳舻。海云红日近，江国使星孤。帝运无盆子，戎行有亚夫。伤时恨离别，林下重诹咨。
赠穷独叟
作者：王逢
朝代：明
体裁：古风

穷阴结长寒，木介河生澌。旷野独兽号，异乡孤臣悲。薜衣带胡绳，三年限朝仪。岂徒无炊火，顾有麻斩齐。身幸免污辱，言之泪交颐。脱急藉朱家，吊古怀要离。溯风酒三酹，老气吞畎夷。誓刳枭獍肉，用塞乌鸟饥。汉酬张良志，吴乞伍员师。行歌《独漉篇》，以继《从军诗》。
赵善长山水
作者：王逢
朝代：明
体裁：古风

画师今赵原，东吴谅无双。寸毫九鼎重，乌获力靡扛。翠树拥羽旂，深崦敞云窗。参差见罍斝，不无酒盈缸。老山石黄色，插脚琉璃江。隐若赤壁垒，势压曹魏邦。何当柔猛虎，蛟鳄遂我降。欠伸列仙崖，嚏咳渔蛮矼。
赵文敏公山水为董竹林山长题
作者：王逢
朝代：明
体裁：古风

何山弁山秀可掬，上若下若蘋苕绿。翰林学士偶归来，亭倚鸥波送飞鹄。鹄飞尽没沧茫境，衣上青天倒摇影。鹿头舫子湖州歌，想带南风觉凄冷。冰盘瓜李进仲姬，生绡画就复题诗。郑虔三绝世无有，于乎何幸再见至大三年时！
赵氏双珠辞
作者：王逢
朝代：明
体裁：古风

游鲤山石高孱颜，游鲤溪水清洄湾。中有峨峨青结鬟，望如春云不可攀。壬辰仲冬寇蜂起，乳臭将军先披靡，民人颠连社稷圮。我固当为贞白鬼，后来小妹复被驱，亦葬鱼腹全其躯。山高水清几千载，虹月夜贯双骊珠。夜深鲛宫屏机杼，风吹草寒髑髅语。何由生长江沱间，及见王睢鼓衣羽。愿回尧天行化日，女子有家男有室，地下甘心灯似漆。
辛酉杂题二首
作者：王逢
朝代：明

遗经姑置楚包茅，新笔恭书《蛊》上爻。利尽岛溟珠象郡，道湮邹鲁凤麟郊。看云暮影齐巾角，滴露春声落枕凹。自判优游不堪事，鷾鸸添室翠分巢。槿篱莎径入林堂，春作无牵午漏长。音歇野莺新绿浅，影浮潭鲫小红香。谁家数应中和节，十亩寒轻二月霜。忍贳缊袍偿酒债，时人将谓独醒狂。
辛酉杂题二首·其一
作者：王逢
朝代：明
体裁：七言律诗

遗经姑置楚包茅，新笔恭书《蛊》上爻。利尽岛溟珠象郡，道湮邹鲁凤麟郊。看云暮影齐巾角，滴露春声落枕凹。自判优游不堪事，鷾鸸添室翠分巢。
辛酉杂题二首·其二
作者：王逢
朝代：明
体裁：七言律诗

槿篱莎径入林堂，春作无牵午漏长。音歇野莺新绿浅，影浮潭鲫小红香。谁家数应中和节，十亩寒轻二月霜。忍贳缊袍偿酒债，时人将谓独醒狂。
辛酉立春日溪园试笔寄钱艾衲张云庄二叟
作者：王逢
朝代：明
体裁：七言律诗

雨雪相仍岁又徂，短衣楚制老东吴。宝山偏聚刑馀鬼，空谷元逃行独儒。海霁卿云升日角，岸寒髡蘖长冰须。为书春帖尝春酒，早觉兰风拂寿觚。
辞帅幕后王左丞复以淮省都事过举且送马至以诗辞还
作者：王逢
朝代：明
体裁：古风

梁驩难冲城，干将难补履。历块过都百战材，枉送怀铅提椠士。左手控紫游缰，右手执青丝鞭，身试上文锦鞯。吴台越苑山浪涌，连城花暗摇红烟。由来得意虞失脚，率府元僚早辞却。方图安步傍林泉，敢许横行向沙漠。野庭憩马荒鸡鸣，马思故枥雄风生。殷勤目送使上道，驾牛万一至南平。
过丘以敬管句吴山别业
作者：王逢
朝代：明
体裁：七言律诗

梓潼祠畔敞林扉，隐隐鸡声落翠微。铜篆解将还省署，银鱼忘却挂朝衣。石崖溜雨藤根白，篱落缘云瓠子肥。想见秋风遂高隐，中原野马正狂飞。
过杨员外别业
作者：王逢
朝代：明
体裁：古风

翠羽无深巢，麝香无隐穴。由来老蚌珠，泪泣沧海月。呜乎杨员外，竟类膏自爇。忆昨佐南省，四境正骚屑。朝廷忌汉人，军事莫敢说。遂罹池鱼殃，遄被柳惠黜。寄身傍江潭，乃心在王室。星躔错吴分，气候乖邹律。天风摇青蘋，徒步空短发。谯玄初谢遣，龚胜终守节。譬如百鍊钢，不挠从寸折。又如合抱松，岂藉涧底蘖。我时浮扁舟，鸥外候朝日。荒郊无留景，别业自深郁。时清议劝忠，公冤果昭晰。大名流天地，当与河水竭。结交卣卓间，遗言见馀烈。
过马天章水村居
作者：王逢
朝代：明
体裁：五言律诗

嘉兴马录判，归筑水村居。土锉长腰米，莼羹巨口鱼。青衫沾露薄，华发向秋疏。尚尔丹心壮，无时去玉除。
近故二首
作者：王逢
朝代：明

近故儒林老，于予起叹嗟。清秋书柿叶，落日赋桃花。碑碣留吴满，云山向越赊。多情楚宫月，来照未栖鸦。近故维扬老，威仪本汉官。才高《三礼赋》，心折一泥丸。露气金盘湿，箫声碧落寒。空馀茂苑树，鹃血几时乾？
近故二首·其一
作者：王逢
朝代：明
体裁：五言律诗

近故儒林老，于予起叹嗟。清秋书柿叶，落日赋桃花。碑碣留吴满，云山向越赊。多情楚宫月，来照未栖鸦。
近故二首·其二
作者：王逢
朝代：明
体裁：五言律诗

近故维扬老，威仪本汉官。才高《三礼赋》，心折一泥丸。露气金盘湿，箫声碧落寒。空馀茂苑树，鹃血几时乾？
送于子实辟淮阃掾
作者：王逢
朝代：明
体裁：七言律诗

淮海风高急鼓鼙，颍州烽火照淮西。糇粻几道通流马，楼橹重城望火鸡。星入夜寒芒角动，地连秋暝瘴氛低。君今掉鞅元戎幕，肯慰流亡父老啼。
送吴照磨赴李司徒幕兼简张郎中
作者：王逢
朝代：明
体裁：七言律诗

司徒分镇越王台，瓯婺山光入望来。堂上修文间将略，幕中求旧得贤才。鉴湖木落鱼梁见，紫塞风高雁路开。莫禁白头狂贺老，酒船仍荡月明回。
送太常奉礼郎刘仲庸以二宫命使南省织金段龙帐还京师二首
作者：王逢
朝代：明

泽国李膺舟，风霜季子裘。家依南越鸟，身适大宛骝。甲乙帷虚夜，蓬莱殿敞秋。到京王母喜，休语万方忧。秋风吹蕨薇，宫使别乡闱。中夏苍黄色，孤舟锦绣辉。勾骊龙昼偃，瑶水鸟云飞。万一回天眷，均裁大布衣。
送太常奉礼郎刘仲庸以二宫命使南省织金段龙帐还京师二首·其一
作者：王逢
朝代：明
体裁：五言律诗

泽国李膺舟，风霜季子裘。家依南越鸟，身适大宛骝。甲乙帷虚夜，蓬莱殿敞秋。到京王母喜，休语万方忧。
送太常奉礼郎刘仲庸以二宫命使南省织金段龙帐还京师二首·其二
作者：王逢
朝代：明
体裁：五言律诗

秋风吹蕨薇，宫使别乡闱。中夏苍黄色，孤舟锦绣辉。勾骊龙昼偃，瑶水鸟云飞。万一回天眷，均裁大布衣。
送宋宗道归洛阳
作者：王逢
朝代：明
体裁：七言排律

选郎分手楚天涯，万里春明稳到家。庭下已生书带草，马头初见米囊花。汴淮湠漫经梁苑，星斗参差犯汉槎。中国未应风俗异，旧京宁觉路途赊。鲛宫献佩当明月，鹄殿吹笙隐太霞。貂弊世怜苏季子，赋成人哭贾长沙。若为抚事伤遗迹，正用怀才待物华。闻道乡闾诸父母，杖藜期看马卿车。
送朱自明辟闽宪奏差
作者：王逢
朝代：明
体裁：七言律诗

闽中乌府小清都，列郡山峦紫翠纡。王化直来天北极，文星多聚海南隅。暖尘花气随骢马，春日榕阴满鹧鸪。况有翰林持使节，宪郎应得效驰驱。
送杨子明知事从观孙元帅分制沿江州郡
作者：王逢
朝代：明
体裁：古风

寒日动大江，鞍马散沧洲。沤光灭没外，回见冰梁浮。壮士无人色，旗羽风飂飂。杨君志弧矢，笑被黑貂裘。祭軷千仞冈，掉鞅万斛舟。先声掠淮甸，遥制三边州。元帅统将权，言责在军谋。一言关兴丧，跬步分阳秋。天地属闭塞，波伏蛟龙湫。孤烟起天际，薄暮青转幽。百里静鸡犬，岂但穷兵由。雪贸荠麦生，犹闻铸戈矛。频年竭土壤，经时委川沟。行其所无事，凋瘵或少瘳。耀德不观兵，当今第一筹。君昔甚恻隐，曲宥千俘囚。归装轻于叶，廉价重琳球。敝邑蒙荐临，多暇获宴游。凤凰巢阿阁，黄鹄宜远投。菉竹霜实繁，知止畴与侔。芦根短刺水，鸒斯空啾啾。顾予麋鹿姿，蓬藋翳林丘。行藏任本性，道义期加修。
送王季德主事祠南镇还京
作者：王逢
朝代：明
体裁：七言律诗

千羽春明玉扆间，皇华躬遣祀稽山。蓬莱云雾随封检，敷落仙曹降佩环。宣室旧承前席问，楼船今驾海涛还。东南父老忧时切，落日扶藜得重攀。
送葛玄素住持普福宫
作者：王逢
朝代：明
体裁：七言律诗

海虞山色秀屏开，紫气丹光涌玉台。父老旧瞻双凤下，神仙今跨五羊来。绿林烽火沉虚璧，蔓草春风转上台。闻有子规栖未稳，长松宜傍井边栽。
送薛鹤斋真人代祀天妃还京
作者：王逢
朝代：明
体裁：七言律诗

蓬莱宫里上卿班，代祀天妃隔岁还。日绕五文皆御气，海浮一发是成山。风霆夜护龙鸾节，云雾朝披玉雪颜。圣渥既隆玄化盛，转输应尽入秦关。
送观可道郎中祠南镇使淮府还京二首
作者：王逢
朝代：明

亲奉天香祀会稽，黄封玉检烂金泥。地同南岳临朱鸟，祠俯名藩异碧鸡。三秀乘春沾雨露，五云披晓见端倪。好祈神化资神武，缥渺前旌举白霓。南镇春回草木青，溪毛犹带旧时馨。黄尘荏苒民谁赖，黑海沧茫使有星。为爱宝书探禹穴，岂挥清泪向秦庭。万艘转饷成山道，想见风云护百灵。
送观可道郎中祠南镇使淮府还京二首·其一
作者：王逢
朝代：明
体裁：七言律诗

亲奉天香祀会稽，黄封玉检烂金泥。地同南岳临朱鸟，祠俯名藩异碧鸡。三秀乘春沾雨露，五云披晓见端倪。好祈神化资神武，缥渺前旌举白霓。
送观可道郎中祠南镇使淮府还京二首·其二
作者：王逢
朝代：明
体裁：七言律诗

南镇春回草木青，溪毛犹带旧时馨。黄尘荏苒民谁赖，黑海沧茫使有星。为爱宝书探禹穴，岂挥清泪向秦庭。万艘转饷成山道，想见风云护百灵。
送郡知事李仲常还金华
作者：王逢
朝代：明
体裁：五言排律

列郡歌岑晊，孤城颂李膺。文华仙掌露，人品玉壶冰。画本黄荃学，诗兼毕曜能。关河千里道，风雨十年灯。荐鹗知无忝，登龙贵早承。朔云低紫禁，东璧映青绫。郎署新帷幄，儒门古豆登。鼋梁初隐见，羽檄遂飞腾。军事诸曹服，元僚太守称。芙蓉秋独卧，骠骑日同兴。众仰宽民力，谁堪作帝肱。扫除尘澒洞，屏蔽雪侵陵。野戍销锋镝，田家罢棘矜。昆崙天柱正，宸极泰阶升。顾此心常切，多君兴远乘。崇桃红雾敛，丰草绿波增。喻蜀汉司马，归吴张季鹰。宦情轻比蜕，行色澹于僧。三洞金晶发，双溪白练澄。过家饶赏咏，来纸细缄縢。
送陈检校从藩臣分镇淮安
作者：王逢
朝代：明
体裁：七言律诗

阖闾城外阵云兴，草木依微杀气凝。雪霁长淮齐饮马，烟消清野疾飞鹰。羽林密号传符刻，幕府初筵列豆登。有道折冲千里外，牙旗小队看春灯。
避地梁鸿山四首·其一
作者：王逢
朝代：明
体裁：六言诗

舍边新花夜合，井上老树冬青。孟光齐眉举案，倪宽携锄带经。
避地梁鸿山四首·其三
作者：王逢
朝代：明
体裁：六言诗

北里戎衣裤褶，南邻墨敕斜封。多我幽居水竹，有谁高卧云松。
避地梁鸿山四首·其二
作者：王逢
朝代：明
体裁：六言诗

三百铜钱斗酒，一双蜡屐千山。莫问云浮富贵，且消天与清閒。
避地梁鸿山四首·其四
作者：王逢
朝代：明
体裁：六言诗

风尘涉五六载，忠孝录数十人。已判诗移白日，更须药驻青春。
邻饮
作者：王逢
朝代：明
体裁：五言律诗

蜡炬绕红鸾，盆花玉露漙。无家憎月色，多难薄春寒。毛颖时旌鬼，黄金少铸官。西邻浊酒熟，得罄一回欢。
醉赠相子先（有引）
作者：王逢
朝代：明
体裁：古风

老生不能臣诸侯，却来题名凤山头。霜晴木脱壁峭立，鸦儿大字淋漓秋。于是陈邵隐佘薛，遥睇中原心耳热。两人既仕李河南，雁断鹃啼荣梦歇。迎承弈相游兹山，三复旧记松萝间。野僧有待碧纱护，画图已自传人寰。君本家西河，钟秀西湖曲。龙城倚高寒，雁荡濯深渌。华亭道阻泛雪船，乘鳃鲈买梅花前。青衣童保进斗酒，解后意气凌吴天。好将金城图略上天子，回首共访巴园仙。
重游淀山
作者：王逢
朝代：明
体裁：五言律诗

鳌戴小蓬莱，方诸宫影开。崖根龙洞辟，山脉虎丘来。疏磬重烟水，残碑半雨苔。因之怀故国，游雁落清哀。
重过望亭新城二堡
作者：王逢
朝代：明
体裁：古风

忆昔扁舟自西下，二堡相望无一舍。吴藩判枢翻覆儿，窄衫小弓矜骑射。归人重经但流水，豆陇弯弯低复起。长途遗庶数十家，三四酒旗风靡靡。君不见邠公迁岐山，卫人城楚丘。外患内修古所侔，成同败异嗟世□。
金世宗太子允恭百骏图
作者：王逢
朝代：明
体裁：古风

金家武元靖燕徼，尝诮徽宗癖花鸟。允恭不作大训方，画马却慕江都王。此图遗脱前后幅，尚馀龙媒群角逐。息鸡草黄霜杀菽，王气荣光等蕉鹿。山人尘迷朔南目，溪头姑饮归田犊。
钱塘春感六首
作者：王逢
朝代：明

紫罽軿车从六龙，尽随仙曲度青空。苍山楼阙旃林里，赤羽旌麾野庙中。百姓未忘周大赉，成都元有汉遗风。流莺不管伤春恨，冲落桃花满树红。王气凌虚散晓霞，虎闱麟阁静烟花。中天日月迂黄道，沧海风云冷翠华。望帝神游夔子国，乌衣梦隔野人家。当时举目山河异，岂但红颜泣塞笳。周南风俗汉衣冠，五色云中忆驻銮。璎珞桧高藏白兽，蕊珠花发降文鸾。河通织女机丝湿，雨歇巫娥翠黛寒。满地吴山谁洒泪，一江春水独凭阑。日华初动衮衣明，剑佩千官隐绣楹。五色黼函开玉座，九重汤药下银罂。书题凤尾仙曹喜，恩浃螭坳学士荣。文化有馀戎事略，铜驼草露不胜情。瑶池青鸟集觚棱，白塔金凫閟夜灯。云母帐虚星采动，水晶宫冷露华凝。骊山草暗墟周业，郿坞花繁失汉陵。白马素车江海上，依然潮汐撼西兴。金爵觚棱月向低，泠泠清磬万松西。五门曙色开龙尾，十日春寒健马蹄。红雾不收花气合，绿波初涨柳条齐。遗民暗忆名都会，尚绕湖漘唱《大堤》。
钱塘春感六首·其一
作者：王逢
朝代：明
体裁：七言律诗

紫罽軿车从六龙，尽随仙曲度青空。苍山楼阙旃林里，赤羽旌麾野庙中。百姓未忘周大赉，成都元有汉遗风。流莺不管伤春恨，冲落桃花满树红。
钱塘春感六首·其三
作者：王逢
朝代：明
体裁：七言律诗

周南风俗汉衣冠，五色云中忆驻銮。璎珞桧高藏白兽，蕊珠花发降文鸾。河通织女机丝湿，雨歇巫娥翠黛寒。满地吴山谁洒泪，一江春水独凭阑。
钱塘春感六首·其二
作者：王逢
朝代：明
体裁：七言律诗

王气凌虚散晓霞，虎闱麟阁静烟花。中天日月迂黄道，沧海风云冷翠华。望帝神游夔子国，乌衣梦隔野人家。当时举目山河异，岂但红颜泣塞笳。
钱塘春感六首·其五
作者：王逢
朝代：明
体裁：七言律诗

瑶池青鸟集觚棱，白塔金凫閟夜灯。云母帐虚星采动，水晶宫冷露华凝。骊山草暗墟周业，郿坞花繁失汉陵。白马素车江海上，依然潮汐撼西兴。
钱塘春感六首·其六
作者：王逢
朝代：明
体裁：七言律诗

金爵觚棱月向低，泠泠清磬万松西。五门曙色开龙尾，十日春寒健马蹄。红雾不收花气合，绿波初涨柳条齐。遗民暗忆名都会，尚绕湖漘唱《大堤》。
钱塘春感六首·其四
作者：王逢
朝代：明
体裁：七言律诗

日华初动衮衣明，剑佩千官隐绣楹。五色黼函开玉座，九重汤药下银罂。书题凤尾仙曹喜，恩浃螭坳学士荣。文化有馀戎事略，铜驼草露不胜情。
银瓶娘子辞
作者：王逢
朝代：明
体裁：古风

苍梧月落乌号霜，寒泉幽凝金井床。绮疏光流大星白，梦惊万里长城亡。女郎报父收囹圄，匍匐将身赎无所。官家圣明如汉主，妾心愧死缇萦女。井临交衢下通海，海枯衢迁井不改。银瓶同沈意有在，万岁千春露神采。魂今归来风泠然，思陵无树容啼鹃，先王墓木西湖边。
长乐未央玉玺歌为秦景容总管赋
作者：王逢
朝代：明
体裁：古风

赤龙衔日照赤子，白蛇横毙乌骓死。东风吹冷咸阳灰，长乐未央连阙起。昆吾宝刀截琼肪，阴文小篆云汉章。盘螭作纽径二寸，历岁四百传天王。黄星孛明铜爵舞，铜仙泪泣如丝雨。盗将神器竟不归，玺亦漂沦频易主。使君购得心良苦，君不见丰城有剑气上冲。米船也贯沧江虹，陋歌先附苏卿鸿。
闻何上海子敬毁淫祠开乡校因寄四韵
作者：王逢
朝代：明
体裁：七言律诗

鱼米骈登橘柚垂，备闻佳政起深思。女巫罢进《神弦曲》，乡校新陈《鲁颂》诗。风叶昼埋公馆静，霜钟寒度海云迟。高天鸿鹄东回首，亦欲朝阳借一枝。
闻吴门消息二首
作者：王逢
朝代：明

百尺齐云半壁开，陪臣犹进九霞杯。蓬星气白干天棓，苕水烽青入露台。尽拟田单收故土，不期高干损雄材。淮鱼断信燕鸿隔，吴树萧萧叶下来。承制除封八巨州，士恬马饱适逢秋。三年弟傲群情懈，十月城围百战休。海岛何人歌为挽，华容有女泪空流。唇亡遂使诸蕃戚，板荡将贻上国忧。
闻吴门消息二首·其一
作者：王逢
朝代：明
体裁：七言律诗

百尺齐云半壁开，陪臣犹进九霞杯。蓬星气白干天棓，苕水烽青入露台。尽拟田单收故土，不期高干损雄材。淮鱼断信燕鸿隔，吴树萧萧叶下来。
闻吴门消息二首·其二
作者：王逢
朝代：明
体裁：七言律诗

承制除封八巨州，士恬马饱适逢秋。三年弟傲群情懈，十月城围百战休。海岛何人歌为挽，华容有女泪空流。唇亡遂使诸蕃戚，板荡将贻上国忧。
闻武昌庐州二藩王渡海归朝
作者：王逢
朝代：明
体裁：五言律诗

茅土分封在，金章渡海归。事殊生马角，心愧著戎衣。星月晶光并，山河带砺非。秋风紫塞上，依旧雁南飞。
闻畿甸消息
作者：王逢
朝代：明
体裁：五言律诗

白草生畿甸，黄沙走塞庭。直忧星入斗，兼畏雨淋铃。殿阁馀龙气，衣冠自鹄形。吴粳断供饷，陇麦向人青。
闻钟
作者：王逢
朝代：明
体裁：七言律诗

苜蓿胡桃霜露浓，衣冠文物叹尘容。皇天老去非无姓，众水东朝自有宗。荆楚旧烦殷奋伐，赵陀新拜汉官封。狂夫待旦夕良苦，喜听寒山半夜钟。
陪淮南僚友汎舟吴江城下
作者：王逢
朝代：明
体裁：七言律诗

波伏鱼龙夜不惊，菱花千顷湛虚明。吴侬似怪青丝马，汉月重临白帝城。世说窦融功第一，独怜阮籍醉平生。楼船箫鼓中流发，喜及东南早罢兵。
隐忧六章时有司奉吏部符敬依令旨起取
作者：王逢
朝代：明

箕舌兮房耳，交烛兮东鄙。顾谢病兮四三，胡谣诼兮迭萋菲。鹄高飞兮翼焉假，兰幽幽兮林下。烂晨霞兮莫餐，潦秋清兮爰酌之斝。兽有越阹，鱼有跋扈。居巢处穴，知谨风雨。辛荐临兮下载周，以朝以夕兮五春十秋。年老癃病兮勿遣有诏，人事噂沓兮紫芝丛桂聊夷犹。芡团团兮崟叶长，镜吾知兮眉如霜。车尔华兮服尔章，素履谅气咎兮贞也悔亡，所未亡兮隐忧中肠。虞士不往兮招维旌，鲁有两生兮没齿无名。古道悠兮时事并，疑莫稽兮拔茅征。贞菊延年兮姑餐以落英。鸡鸣兮苍龙上蟠，鹤驾其朝兮窃谢病枕安。须捷萧萧兮云栖檐端。于乎！策良被轻兮七子阙下，白帽管宁兮亦容于野。牛山兮鸮林，材充兮培深，彼薮泽兮大狝禽。于乎！穷檐短景兮身衰遐心。
隐忧六章时有司奉吏部符敬依令旨起取·其一
作者：王逢
朝代：明
体裁：古风

箕舌兮房耳，交烛兮东鄙。顾谢病兮四三，胡谣诼兮迭萋菲。鹄高飞兮翼焉假，兰幽幽兮林下。烂晨霞兮莫餐，潦秋清兮爰酌之斝。
隐忧六章时有司奉吏部符敬依令旨起取·其三
作者：王逢
朝代：明
体裁：古风

芡团团兮崟叶长，镜吾知兮眉如霜。车尔华兮服尔章，素履谅气咎兮贞也悔亡，所未亡兮隐忧中肠。
隐忧六章时有司奉吏部符敬依令旨起取·其二
作者：王逢
朝代：明
体裁：古风

兽有越阹，鱼有跋扈。居巢处穴，知谨风雨。辛荐临兮下载周，以朝以夕兮五春十秋。年老癃病兮勿遣有诏，人事噂沓兮紫芝丛桂聊夷犹。
隐忧六章时有司奉吏部符敬依令旨起取·其五
作者：王逢
朝代：明
体裁：古风

鸡鸣兮苍龙上蟠，鹤驾其朝兮窃谢病枕安。须捷萧萧兮云栖檐端。于乎！策良被轻兮七子阙下，白帽管宁兮亦容于野。
隐忧六章时有司奉吏部符敬依令旨起取·其六
作者：王逢
朝代：明
体裁：古风

牛山兮鸮林，材充兮培深，彼薮泽兮大狝禽。于乎！穷檐短景兮身衰遐心。
隐忧六章时有司奉吏部符敬依令旨起取·其四
作者：王逢
朝代：明
体裁：古风

虞士不往兮招维旌，鲁有两生兮没齿无名。古道悠兮时事并，疑莫稽兮拔茅征。贞菊延年兮姑餐以落英。
韩醴泉先辈余曲车道士邀游东欢桥钓矶岩壁既赴郑糟台宴众谓予同有高世志属赋进酒歌遂走笔
作者：王逢
朝代：明
体裁：古风

我志千载前，而生千载后。间劳济胜具，或寓醉乡酒。东郊秀壁参错明，螮蝀下饮波神惊。看云衣上落照赤，放棹却赴糟台盟。糟台筵开戛秦筑，霜寒入帘吹绛烛。沉香刳槽压蔗露，风过细浪生纹縠。水晶碗，苍玉船，载酬载酢陶自然。鼻头火出逐獐未必乐，髀里肉消骑马良可怜。五侯七贵真粪土，蜀仉如飘烟。闻鸡懒舞饭牛耻，中清中浊方圣贤。岂不闻县谯更阑漏迟滴，又不见天汉星疏月孤白，几家门锁瓦松青，仅留校书坟上石。坟上石，终若何，醴泉曲车更进双叵罗。
题垂虹桥亭
作者：王逢
朝代：明
体裁：五言律诗

长虹垂绝岸，形势压东吴。风雨三江合，梯航百粤趋。葑田连沮洳，鲛室乱鱼凫。私怪鸱夷子，初心握霸图。
题崔白百雁图
作者：王逢
朝代：明
体裁：古风

老愚离群影久孤，客来笑示《百雁图》。揩眵试数失两个，莫喻画意翻令呼。得非长门报秋使，或是大窖传书奴。不然一举千里高鸿俱，其馀淟汨碌琐徒，且唼且息翔且呼。营营郑圃田之稷，睢睢齐海隅之菰。遑知尔更衔尔芦，瓠肥卒至充人厨。小而曰鶀亦就笯，迩闻泽梁弛禁官罢虞。麋鹿鱼鳖同少苏，羽仪好在春云衢。
题心觉元上人观露轩
作者：王逢
朝代：明
体裁：古风

上人吾邻人，趺坐中竺岭。澹然观朝露，月落万籁静。丰林始如沐，萎萃飒以冷。石床仰嵌窦，馀滴下微影。世皆汨尘劳，天或示短景。忘言理深诣，收视妙独领。茂陵和玉屑，有愐鹤知警。云深粥鱼鸣，盂钵躬自整。
题杉溪老人家壁六言四首·其一
作者：王逢
朝代：明
体裁：六言诗

十角犁牛前巷，一机黄绢比邻。妇事姑嫜婉顺，儿看宾客情亲。
题杉溪老人家壁六言四首·其三
作者：王逢
朝代：明
体裁：六言诗

红白花明水寺，青苍树绕沙村。夜多凉月照席，日有清风埽门。
题杉溪老人家壁六言四首·其二
作者：王逢
朝代：明
体裁：六言诗

朝夕一盂白饭，东西几緉青鞋。邀客烹葵别墅，课儿题竹高斋。
题杉溪老人家壁六言四首·其四
作者：王逢
朝代：明
体裁：六言诗

挂巾藤萝石上，濯足芙蓉水头。落日不逢过马，东风忽乱惊鸥。